Gutuna: 'Afrika askatu kolonialismoa suntsituz' - Bidasoko Hitza : Bidasoko Hitza\nGutuna: 'Afrika askatu kolonialismoa suntsituz'\nOinez abiatzen dira euren sorterria eta laztanak atzean utziko dituztenak. Oinez , zailtasunak, bortxaketak, lapurretak, bahiketak, eragozpen burokratikoak eta lagunak eta irribarreak aurkituko dituzte baita ere. Oinez zeharkatuko dituzte mugak, herriak, hiriak, basamortuak, errekak eta mendiak euren kontinentea utzi baino lehen. Oinez iritsiko dira gaindiezina irudituko zaien ur hesira. Oinutsik itoko dira, haietako asko, itsasertzean. Beste batzuk, zorionekoak, hondartzaratuko dira igerilari zurien begirada harritupean.\nPenintsulako zorua zapaltzerakoan oztopo lasterketari hasiera emanen diote Afrikar iritsi berriek. Hamaika harresi berrik, fisikok eta burokratikok ibilbidea jarraitzea galaraziko diete, esklabutza garaian ozeanoa galeretan zeharkatzen zutenen oinordekoei. Garaiko galeoien jabeak halaber, gaur egungo harresiak altxatzen dituztenen arbasoak ziren. Enpresarioek eta politikariek ederki dakite inongo eskubiderik ez duten paperik gabekoak edozein lan egiteko prest dauden esklabo berriak direla.\nGure bizimodua, neokolonialismoaren korapiloaren erdian dago. Etxea koloreztatzen duten loreak keniarrak dira; sakelakoa pizten duten kolunbita eta tantalita Ruanda eta Kongokoak,; azenario kosmetikoa apaintzen duen fosfatoa sahararra; gure berogailua pizten duen gasa, Aljeriarkoa,; eta plateran dugun xerra Etiopiakoa. Hara! Afrikako ondasunak horiek bai gure bizilagunak!\nBatzuen pribilegioek beste askoren eskubideen ukazioa dakarte eta biek batera, paradoxa gordinak. Somaliako arrainak gurean daude salgai, baina itsasertzeko uretan itotzen den somaliarra da arrainen elikagai. Turistak Kamerungo muga ziztu bizian desagerraraziko du dirua, eta pasaportearen poderioz baina Kamerungo lagunak Melillako hesiaren goiko aldera igotzea lortzen baldin badu, labainen hoztasuna ezagutuko duenez, ez du inoiz gehiago mauka motzeko kamiseta jantziko. Nigeriatik dator, Shell-en esku, kotxeen olioa, eta bertan akatu zuen Shell-ek Ken Saro Wiva Ogonia, multinazional honen aurka borrokatzeagatik.\nAfrika kontinente txiroa denaren ustea zabaldua bezain ustela da. Aipatu ondasunez gain, urrea, diamanteak, uranioa, kromoa, kobaltoa, manganesoa, titanioa, kobrea, bauxita, germanioa, radioa, estainua, goma arabigoa, europioa, niobioa eta forioa gordetzen ditu bere sabelean, estatu kapitalisten altxor ezkutuak, Afrikak. Hauek guztiak siderurgia, telekomunikazioak, espazioa, farmazia, elikadura eta armagintzaren oinarrizko osagaiak dira. Gure sistema agro-tekno-industrialak baliabideen lapurreta eta esklabutza behar ditu status quo mantentzeko. Ondorioz, afrikar pertsonei altxatzen dizkiegu hesiak, baina afrikar ondasunei jartzen diegu alfonbra gorria.\nOndasunak, berriz, oinez ez datoz. Komertzio librearen aginduei jarraituz,, multinazionalek badute salgaiak munduan zehar aske garraiatzeko eskubidea. Hau bermatzeko CO2ren isurketa eta l(ur)raren suntsiketa areagotzen duten azpiegiturak han eta hemen eraikitzen dituzte. Hauek motordun mugikortasuna errazten duten heinean, lurraldea zatikatu eta oinezkoon urrats askeak oztopatzen dizkiguten hesiak dira. Eta, nola ez, migranteen eskulan merkeak eraikitzen ditu, noski!\nGure armekin piztutako edo elikatutako gerretatik ihesi datozkigunak jatorrizko kulturarekin aberasten gaituzte. Kapitalismoaren muina dagoen kolonialismoak, ordea, menpeko egiten gaitu. Migranteekin sareak harilkatzea eta kapitalismoarekiko loturak haustea buruasketasunarako urratsak dira. Munduko oinezko guztiak aske ibil eta bizi gaitezen alde antolatzea, multinazionalen, G7 eta eskuin muturraren aurka eraman dezakegun borrokarik eraginkorrenetariko bat delakoan gaude.\nAman Komunak sareak bere hiruhileko topaketak otsailaren 23an eta 24an ospatuko ditu Irungo Lakaxitan. Bertan harresirik gabeko mundu baterantz urratsak elkarrekin egingo ditugu.\nBeatriz Arana, Josu Pikabea, Stella Zunda, Terexa Etxeberria eta Amaia Gutierrez. Aman Komunak sareko kideak.


SAN FERMINETAKO ISTILUENGATIK ENEKORI EGINDAKO EPAIKETA SENTENTZIAREN ZAIN\nData: irailak 12, 2013\nAitzineko astean baztandar batek eta bi antsoaindarrek 2011ko San Ferminetako isitiluengatik izan duten epaiketaren inguruan batzarre informatiboa egin zen atzo Elizondon. Batzarre horretan erran zenaren arabera Eneko Etxandi arraioztarra da epaitutako baztandarra. Aipatu urteko San Ferminetan uztailaren 7ko agintarien prozesioan Iruñazarra ostatuaren aitzinaldean istiluak izan ziren. Kalapita horretan bi udaltzain kolpatu zituzten, horietako bat paisanoz jantzitakoa. Fiskalak eta akusazio partikularrak bi udaltzain horiek kolpatzea egozten diote Enekori eta horregatik agintearen kontrako bi erasorengatik eta lesio delitu batengatik 8 eta 7 urte eta erdiko kartzela zigorra hurrenez hurren eskatzen dute. Modu berean udaltzainetako bat kolpeen ondorioz urte batez bajan egon zen eta orain, iduriz, ezintasun partzialarekin dago; horregatik fiskalak 60.000 euroko kalteordaina eskatu zuen eta akusazio partikularrak 80.000 eurokoa. Defentsak, bere aldetik, egun horretan Eneko ez zegoela han behin eta berriz aipatu zuen. Gertakariak izan eta hilabete guttira Eneko gertatutakoarengatik deklarazioa hartzeko atxilotu zutelarik ere, bertan egon zenik ukatu zuen. Horrela gauzak defentsak absoluzioa eskatu zuen eta, nolanahi ere, egozten zaizkion delituen kalifikazioarekin bat ez datorrela adierazi. Sententzia bi-hiru hilabeteren buruan aterako da.


kritiken hemeroteka » Ez balego beste mundurik\n« Maitasunaren puzzlea | Poeta heroia »\nEz balego beste mundurik Jon Kortazar / El País, 2001-05-27\nKarlos Linazasorok atera duen liburuak badu arriskua: Durangorako agerturiko liburuen artean galduta geratzea, eta seguruenik ez dugu ongi egingo liburu hau, Ez balego beste mundurik (Alberdania, 2000) apaletan ahazturik uzten badugu.\nEgia da Linazasorok bide berezia, berea, dabilela. Ez da bere kontakizuna erraz irensten den horietakoa, irakurle heldu bati zuzendua da, eta zailtasunak ere uzten ditu bidean.\nUmore pertsonala du, agian mingotsa, arin ulertzekoa ez dena, eta konplizitate puntu bat eskatzen dio irakurleari.\nAbsurduaren bidea omen du gustuko Linazasorok eta Kafkaren errainua ez da gustuko platera gure artean. Kakfkaren bdietik doala liburua esatea ez da askorik esatea. Liburu honetan sail bi oso agerian geratzen dira: 17 ipuin eta nobela labur bat: Oinazeak ordu luze ditu deiturikoa.\nGarbi dago literatur lan batek lehenik izan behar duena arreta pizteko ahalbidea dela, gizartean bizirik den gai batekin lotzea. Egia da gaia aipatzeak beste barik ez duela literariotasuna ematen, eta zaila da zer ote den jakitea. Baina hona hemen adibide on bat.\nTelebistak oinazeak agerian jarri dituztenean, pribatua eta publikoaren arteko muga gero eta finagoa jarri dutenean, idazle batek eskaintzen duen hausnarketa ez da nolanahikoa. Linazasorok umore beltza erabiliz gizartean hain nabarmen den simulakroaren kritika haragi bizian jarri du. Simulakroaren eta pribatua salgai jartzeko gure ahalegin zoroen kritikak zuzen jo du dianan testu honetan. Horregatik maite dut hainbeste testu hau.


Egun eta bihar | 2020eko Agorrilaren 06a\nDonibane Lohizuneko merkatuanentzuna dut hori joanden ortziralean, gobernuaoporretan dela! Bainan ez daegia, ez baita egia izaiten ahalere! Frantses gobernua ezda sekulan oporretan! Egunguziz lan eta lan ari da, gaueta egun. Hotz ala bero, euriala ateri! Nork egiten dituholako ateraldiak gobernuakere baduela bere pausaldia?Gobernuko zerbitzuetan betibada norbait erne egoki dena,deneri begia atxikiz. Bainanministroak ez direa oporretanizaiten halere? Uda guziz kantubera entzunarazten daukute,uda betean oporraldiño batsegurtatua izaiten zaiotelabainan oporraldi mugatubat, arras baldintzapean. EzParisetik sobera urrundu behar,beren laguntzaileekin harremanjarraikiak atxiki behar, egunguziz nihundik ahalaz, bilkurakere ba gutien ustean, internetiesker xarmanki egiten ahaldirenak bakoitxa bere xokoanegonez ere. Artetik erraiteko,ez dea gauza ederra hori ere?Dena den, Emmanuel Macronbera ere airatu baita Bregançonizeneko gotor-lekuan beharduela doi bat pausatu, hangoitsas-aire sanoak biziki on egitenomen dio, ministro gehienak erejoanak dira norapait, Jean-YvesLe Drian Espainiarat, arrazoinberezi batengatik naski, bainanbeste guziak Frantzian bereanegoki. Eta gero, diotenazsegurik, batto bada ez omendena biziki guti baizik oporretanizanen, berak aski errepikatuadu, eta ez edozoin, Jean Castexgobernuburua alabainan! Joanjinbat edo beste eginen dubeharbada Prades bere herrirateta horrekin aski. Koronabirusdelakoa ere ez dela oporretan!Gisa hortan ederki erakusten dubertute handiko gizona dela.\nEgun eta bihar | 2020/08/06\nFrantses legebiltzarreanmacrontiarrek taldeburuberri bat ukanen dute helduden irailean. Uztailaren 23koHERRIAn idazten ginuenGilles Legendre taldeburuakkargua uzten zuela eta bihautagai badirela segida hartunahi dutenak, biak ministroohiak, François De Rugyeta Christophe Castaner.Hirugarren bat artean sartuzaiote, Aurore Bergé Parisealdeko deputatua. Emazte horiarras gaztea da oraino, 34 urte,eta gaitzeko apetitu xorrotxa baomen du. Pariseko berriketaribatzuen arabera, biziki penatuaomen zen haatik, duela astepareño bat, uste baitzuengobernuan sarraraziko zutelaeta ez baita holakorik gertatu.Nigarrez ari ere ikusia norbaitek.Taldeburu hautesten badute,pena guziak ahantziko ditu.\nEhun urte joan den ekaineanbeteak ezti-eztia pausatu daAlbin Chalandon ministroohia, hedadura handikogizona, araberako larderia ereerakusten zuena frangotan. Aindepartamenduan sortua zen.Gazte-gazterik, gerla denboran,sartu zen ihardukitzaile taldebatean eta kolpatua izan erealeman batzuri oldartu zenbatez. Berriz pixkortzearekinaitzina segitu zuen Leclercaitzindari famatuaren armadan.Gero, luzaz eta luzaz bi saileraman ditu biak kar berarekin.Alde batetik ekonomiarenmundu hortan, hala nola Elf-Aquitaine etxe handiarenburu, eta bestetik politikarenalorretan, beti De Gaullejeneralaren aldeko suhar.Deputatu hautetsia izan zen,lehenik Frantzia iparraldean etagero Pariseko aldean. Zonbaiturteren buruan bizpahiru aldizministro eta bereziki 1986tik1988rat justiziaren ministroJacques Chirac zelarikgobernuburu eta FrançoisMitterrand presidente.Denbora hartan behar ukanzituen ere jasan istorio nahas...\nAgorrileko udatiarrak ere horditugu. Burrustan etorri zaizkigujoan den asteburu hortan.Badira haatik arras nekezheldu direnak opor tokietarat,ikaragarriko galkadurakbaitziren hor gaindi, anitzerrebidetan. Dena den, itxurenarabera sasoina ez bide dadenen buru hain txarra izanen.Giroa arras berezia baldin badaere. Besta eta ikusgarri gutiago,aise gutiago alabainan, alde batkasu eginez ibili behar, kanpoanere anitz tokitan maskatuaegonez.


Askoren otsak iñoren gentza galdu ei-darua. Eta gogo batzuben gentza keskatu da-edo, ago-zabalen otsak-bide. Gaurkuan eztabe batzuk euren itzetan zentzun andirik jartzen.\nBaña itzetan galgia jarri biarrean gagoz. Min-puntera yatorkuna esan ezkero, baten ezeze birritan kalte-egingo dautsogu irugarren bati. Ganera, garrantzirik daukonan esaten dogunak, itz-labur ibili biar gara.\nEntzute andija daukozu? Zeure itzak begoz astun, ez arin. Zeure itzal orrek bestien begijak estalduten dauzalako.\nBeti geure adimenetan euki biar geunken arau zuzen au, gaurkuan derrigorrezkua dogu. Araudijatzaz entzunikuak, itz oneik idaztera biartu nabe. Onek au azaldu daruasku, bestiak a. Gitxi, gauza baten jarrita dagoz.\nNeure begijakaz ikusija dodana, izparringi baten; arrotzak ezpegija autarkirik emon araudi-aldez, euren galpidia ixango yakelako. Orixe, guzurretan guzur biribila! Baña idatzi daunari ardurarik ez. Españatik etorri diranai etxake ezer jasoko Araudi jaren bidez. Erbesteko semiegazko artu-emonak ondo aldeztu dira, baña obeto euren bixitzak aldeztuta.\nAraudija egin dabenak kistartasuna ezeze ludijon gaurkoetan nausi diran gogayak begi-aurrez euki dabez.\nEuzko-semiantzat onik etorten ba-da araudijakaz, emen diran erbestetarrentzat be ixango da on ori. Argi irakurri dagikezuna dozu, araudijaren ataletan. Erbestetarrak laster eurekanatu dagikie euzko-ixatia. Biar leitiken baño lenago-edo. Amar urte baño eztauz biar arrotzak euzko-ixakerea lortuteko. Baña lagi-bidez arte bi naiko dauz euzkotar ixateko.\nBaña epai-tokijetakuak ezin-ixan dattekez geure lurraldian, euzkerea jakin-ezik. Araudijak arresi gogorra jartzen ei-dautsoe. Baña araudija ondo irakurri daunak orrelakorik ezin esan. Araudijan euzkerea eskatuten dala? Baña euzkeraz itz-egitten dan errijetarako baño ez.\nZoritxarrez toki gitxijegitten euzkerea nausi dogu. Beste errijetan eztabe biar euzkerearik. Baña araudijak onegaz, euzko-semian alde-dagi. Bertokuari orren bitartez atiak zabalduten yakoz. Euzkerea dagikenari bere errijan latari edo idazkari ixateko bidia zabalduten yako.\nUxela euzkerea jakin-biarrak esi gogorrak gustijai jarriko baleuskijoez! Urrek ondoen erakutsiko leuskigu, orain baño barreyagotubago dala geure elia. Araudijaren katiak eztabe iñor lotuko.\nBildur batek joten gauz. Orren bidez ate zabalegija ez-ete dautsoegun iriko arrotzai. Geuretzako onurak eta beste batzuk geyago lortuten dabezelako. Eztago iñundik, ba, kanpotarrenganako gorrotorik.\nBurgostar bat idoro neban txaidez-ziar. Aldirik bai-da ezaututen dodana. Gai onetzaz izketan asi gintzala, asarre bixijan jarri zan Bilbaoko izparringi baten aurka. «Araudijaren ala ezin esan dagikegu ezerrtxu», ots-egitten eban. Arritu nintzan itz areik entzuterakuan. «Zegattik zagoz araudijaren alde orrelako adoriagaz?» «Gaur Araudi osua irakurri dot eta beratzaz oldoztu dot. Alde gustijetatik onurak baño eztodaz idoro. Uskurtza aldeztuteko beste biderik eztaukogu. Bakian bixi gura badogu, araudijagaz ondoen ixango gara. Naikorik dala uste dot katolikubak araudialde egitteko, irakastolak geure ardurapian eukitia. Baña politikia barruban sartuta daruenak eztabe olakorik oldoztuten. Euzkotarra enaz, baña aurrengo ibiliko naz araudijaren aldez lan-eta-lan. Neuretzat eta neure semientzat gauza obarik eztot lortuko iñundik».\nArrotzak olako izketak egin daruez, baña euzkotar txarrak eztabe entzun gura tautik.\nAgertuko baleuskigubez, araudijaren aurka benetako zegattijak, baña uskurtzaren etsaya dala baño eztiñauskube. Orain ortik ezin date arririk jaurti. Nora jo eztakije. Geure ogasunen aurkakua ei-da. Eta onetzaz oldoztu biar dau katolikuba danak? Ogasunaen galkuntzarako balitz be, aldeztu biarko geunke geure ziñismenaren, aldezkua litzakelako.\nKatoliku dirala dirauskuben izparringijak alde orretatik eleukie aurkarik egin biar, baña, El Debate, ABC, El Nervion, La Constancia eta abar uskurtzaren aldez-barik beste zeozer billa dabiltz-edo.\nGaitz bi diranian, txikijenaren alde egin biar dogula, ondo dakigu. Araudija ezta gura geunken aratza, ezta nai dogun bidezkua, baña Españako Lagijen onduan, deunak egiña dirudi. Lagi bijetarik bat euki biarrian gagoz. Zeñegaz geratuko gara? Uskurtzaren aurka amorruz egitten daunagaz? Obe ez-ete yaku geure onegaz geratu?\nJaun-Goikuaren aldez eztala biar litzaken eran aldeztuten? Baña bestiak legez aurkarik eztagi. Atsipe biderik eztago emen egija baño. Borondate onekuak ikusi dabe egi au. Eta borondate onekuai itz-egin gura-dautsoegu.


Pandemia urte batek hamarraldi batean emakumeek egindako aurrerapenekin amaitu du — Gaztezulo\nPandemia urte batek hamarraldi batean emakumeek egindako aurrerapenekin amaitu du\nPandemia urte batek hamarraldi batean emakumeek egindako aurrerapenekin amaitu du Pandemiaren erruz genero arrakalak sakondu egin dira. Ikerketa baten arabera lan munduan emakumeek pandemia dela eta jasan duten atzerapena 10 urtekoa da. https://www.gaztezulo.eus/albisteak/pandemia-urte-batek-hamarraldi-batean-emakumeek-egindako-aurrerapenekin-amaitu-du https://www.gaztezulo.eus/albisteak/pandemia-urte-batek-hamarraldi-batean-emakumeek-egindako-aurrerapenekin-amaitu-du/@@download/image/20200930_pandemia_empresa_por_mujeres.jpg\nPandemiaren erruz genero arrakalak sakondu egin dira. Ikerketa baten arabera lan munduan emakumeek pandemia dela eta jasan duten atzerapena 10 urtekoa da.\nKoronabirusa iristearekin batera mundua eraldatu eta gure bizitzeko modua aldatu zuen. Alta, bere eraginak ez ditugu guztiok berdin jasan. Emakume askorentzat pandemiak ezberdintasun gehiago ekarri ditu, indarkeria matxistaren gorakada, lan karga handiagoak eta ugaltzeko eskubideetan muga gehiago.\nAzken urte honetan, munduko emakumeek zailtasun askori eta ezberdinei aurre egin behar izan diete. Berrogeialdian adibidez, familia barneko indarkeria matxista hazi egin zen. Lan munduan, aipatzen denez, Latinoamerikan adibidez, emakumeek jasan duten atzerakada 10 urtekoa da eta emakume askok etxeaz arduratu behar izan dute euren bizitza profesionala eta pertsonala sakrifikatuz.\nOraingoz, ikusi da, koronabirusa geldiarazteko modurik eraginkorrena etxean egotea dela. Alabaina, emakume askorentzat etxeak arriskutsuagoa bilakatu dira. Nazio Batuen Erakundeak esan duenez, pandemia dela eta emakumeen laguntza deiak hazi egin dira, etxeko indarkeria hazi egin delako. Koronabirusa dela eta, emakume asko etxean bere erasotzailearekin bakarrik geratzen baitira eta lagundu diezaioketen beste pertsona eta baliabideetatik urrun.\nLan munduan ere ezberdintasun gehiago ekarri ditu pandemiak emakumearentzat. Askok etxetik lan egin behar izan dutenez, etxeko lanen karga hartu dute euren betiko lanaz gain, baita haurrena ere, noski. Hori dela eta, emakumeen lan egoera konplexuagoa bilakatu da, emakumeen lanak inoiz baino prekarioagoak direlarik zenbait herrialdeetan. Honela, lan munduan 10 urteko atzeraka eman da nazioarteko organismoek argitu dutenez.\nGainera, emakume askok inoiz baino lan gehiago egin behar izaten ari direla euren lan profesionala burutzeko ere badio txostenak, etxeko lanez ere arduratzen diren bitartean. Telelanaren erruz, emakumeek egiten dituzten lanen karga %68-71 hazi dira, izan ere, gizon askok, etxeko lanei dagokienez erosketak besterik ez dituzte egiten UNICEF-en txostenaren arabera.


2019ko ekainaren 20a, osteguna | Ordua Euskal Herrian 18:06:35\nSare plataformak anartean, “urrunketa politikak senideen kolektiboan eragiten duen sufrimendua amaitu behar dela”, adierazi du are fermukiago Orain presoak kanpaina hasi zenetik.\nOrain Presoak dinamikaren bizikleta martxa, ekainaren amaieran jakinarazi zuten antolatzaileek. Parte-hartzaileak abiatu dira dagoeneko eta astelehenera bitartean, Mont-de-Marsango (Okzitania) espetxetik Zaballako kartzelara (Araba) eginen dute bide. Bizikletariek euskal presoei ezarritako “salbuespen neurriak” amaitu daitezen salatuko dituzte Euskal Herrian gaindiko martxa bidez.\nFernando Grande-Marlaska Espainiako Barne ministroak ez du urratsik eman euskal presoen gaian. Euskal presoen balizko hurbilketez adierazitako azken hitzen arabera, gaia lantzen duen batzordeak ez du ezein presoren hurbilketa aztertu.\nPresoen afera “kasuz kasu” landuko dutela berretsi du Espainiako Barne ministroak, baita prozesua “gardena” izango dela esan ere. “Gerturatze politika ez da ‘inolaz ere, espetxe onura’ izango”, adierazi du. Bere hitzetan “espetxe onurak beste gauza bat dira”. Sakabanaketa politika eta espetxe politika ezberdindu ditu hitz hauek direla medio: “Sakabanaketa politika terrorismoaren kontrako politika izan zen, eta arrakasta izan zuen ETArekin amaitzeko. Haatik, ez zen espetxe politika berezia izan”.


Anayet - Los Balcones de Anayet (5c, 350 m, derrigorrez 5c) ~ Eskalatzen\nAnayet - Los Balcones de Anayet (5c, 350 m, derrigorrez 5c)\nEgilea X Larretxea Ordua 12:43 Komentariorik ez\nGoi-mendiko jarduera. Hurbilketak, eskaladak eta itzuliak 9-10 orduko jarduera suposa dezakete. Egoera fisiko onean eta goiz esnatzea eskatzen du. Beste aukera bat aurreko egunean aintzira dagoen soroetara igotzea eta bertan lo egitea da. Aukera lasaiagoa da, baina pisu gehiago eramatea suposatzen du. Bakoitzak erabaki dezala.\nAnayet mendiko arroka andesita da (arroka igneoa). Bloke handiz osatuta dago eta, orokorrean, ertz zorrotzak erakusten ditu. Euste leku onak eta itsasgarritasun ona (L4 izan ezik; oso higatua) dituen arroka da. Zati erraz eta erlaitzetan oraindik harri solte ugari dago. Behe parteko hirugarren mailako luzeak lurkarak eta belarkarak dira. Niretzat luze delikatuena L5 da, ez bere zailtasunagatik, sokarekin harriak askatzeko aukera handia dagoelako baizik. Horrek arreta handiarekin igotzea suposatzen du.\nLehen bi luzeak bertikalak dira eta L6tik L10er, nahiz eta tarte labur bertikal batzuk agertu, plaka etzanetan eskalatzen da. Plaka erraldoiak zimurdura ugari dituen arroka aurkezten ditu eta, bilatuz, beti dago non eutsi.\nBidea ongi ekipatua dago. Paraboltak 8 mm-koak dira. Bidearen zailtasun bat hurrengo parabolta non dagoen aurkitzea da. Harkaitzarekin oso ongi mimetizatzen dira eta ez bagaude adi baten bat saltatzeko aukera dago. Erreferentzia bezala, gehien bat lehen luzeetan, kontuan izan 3-5 metrotik behin parabolt bat aurkitu behar dugula. Zailtasuna igotzen den zati (edo pasagunetan) aseguruak gertuago daude.\nBilgune gehienak toki erosoetan egiten dira eta 2 paraboltez osatuta daude (horietako bat eraztunarekin). Salbuespenak R3, R10 eta R11 dira non 3 parabolt aurkituko ditugun. Azken bilgunetik oinez igotzen da gailurrera.\nUdaran jende ugari biltzen da. Guk egin genuenean (eta asteartea zen) lehenak sartu ginen, baina gure atzetik beste lau sokada ibili ziren. Aurretik edo atzetik jendea eramateak eskalada asko baldintza dezake.\nIristeko: Portalet mendatera hurbildu eta bertan dagoen aparkaleku erraldoian kotxea utzi.\nHurbiltzeko: Batellero telesillaren amaieraraino igo behar da. Telesilla-zutoinen alboan bidezidorra dago. Igoera gogorra da eta gora igotzeko 45 min inguru beharko ditugu. Goian, kartel handi baten alboan, bidezidor nabari bat jaiotzen da. Horri jarraituz aintzira txiki batera igoko gara. Aintzira inguratu eta bera amaieran bidea bitan zatitzen da. Eskuineko besoa hartu. Bidea etxola txiki baten gainetik pasatzen da eta, gora-behera txiki batzuekin, emeki gora eginez Anayeteko aintzira nagusia dagoen tokiraino eramango gaitu (1h40min inguru kotxetik). Horma aldera igo eta bidearen hasierara hurbildu hartxingaditik igoz. Guk, guztira, 2h10min behar izan genituen.\nErreferentzia bezala bidearen hasieran, lehen paraboltean, kolore urdineko plastikozko zirkulu handi bat dago jarrita. Bertatik zintzilikatuta, zinta batean, bidearen izena idatzita dago.\nL1 (35m, 9 aseguru, 5a). Bloke ugariz osatutako luze bertikala. Bloke bereizgarri handia igaro ondoren (3. asegurutik aurrera) emeki eskuinera eginez igo behar da.\nL2 (20 m, 6 aseguru, 4c). Zuzen igo. Luze bertikala, aurrenekoa bezala, baina zertxobait errazagoa. Arroka gorriagoa da.\nL3 (25 m, 3 aseguru, 3c). Zeharkaldi motz bat, ia horizontala, eskuinera (belarkara). Ondoren kanal etzan batetik igo behar da.\nL4 (25 m, 9 aseguru, 5c). Arroka oso higatua duen plaka handia. Plakatik bertatik igotzen da batzuetan eta beste batzuetan ezkerrean geratzen den diedroaren laguntzarekin (babaresan). Euste leku txiki ugari ditu, baina deigarria da zein higatua dagoen harria. Horrelakorik ez dugu aurkituko bide osoan. Hain higatuak egoteak zailtasun maila bat gehiago ematen dio.\nL5 (25 m, 4 aseguru, 3c). Bilgunearen gainean geratzen den kanal belarkaratik zuzen igo. Zati belarkara eta harri solte askorekin. Harririk ez botatzeko arreta handia jarriz igo behar da. Bilgunea erlaitz belartsu handi batean dago. Bilgunea zertxobait izkutatuta dago. Erreferentzia modura gorriz margotutako parabolt handi baten eskuinera, 1 metrotara, dago.\nL6 (35 m, 9 aseguru, 5a). Bloke handiz osatutako eta euste leku onak dituen horma hasieran. Ondoren plaka erraldoira irtengo gara eta plaka etzan batetik igotzen da.\nL7 (35 m, 7 aseguru, 4b). Plaka etzan erraza. Pasagune zertxobait finagoa bigarren eta hirugarren aseguruen artean.\nL8 (35 m, 11 aseguru, 4c). Plaka hasieran. Ondoren aseguruak gertu dituen horma labur bat eta azkenik plaka labur eta harmaila segida bat.\nL9 (35 m, 10 aseguru, 5a). Eskuinetik ezkerrera igotzen den plaka etzan labur bat hasieran. Ondoren bere eskuinean pitzadura handi bat duen 5 metro inguruko horma bertikala (euste leku onak). Metro batzuk aurrerago beste horma bat. Hau motzagoa da, baina aurrekoa baino zertxobait gogorragoa. Azken metroak harmaila belarkak.\nL10 (25 m, 7 aseguru, 4c). Eskuinetik ezkerrera igotzen den blokez osatutako horma laburra. Ondoren aurreko luzeetan aurkitu dugun antzeko plaka etzan batetik igotzen da.\nR10 bilgunea aurkitzeko, gandorrera irtetean, gu gauden tokitik 5 metro behera, ezkerrera, dagoela kontuan izan behar dugu. Leku eroso batean dago, baina bigarrena aseguratzeko ez da hain erosoa sokak gandorraren ertzarekin marruskadura handia duelako. Hobe L11 luzearekin jarraitzea. Gehienez 40 m inguruko luze bat irten daiteke. Guk ez genuen horrela egin, baina gure atzetik zetorren sokada batek bai.\nR10 bilgunearen atzean, 50 m ingurura, Anayet gailurrera igotzen den bide arrunta ikusten da. Ematen du bidea uzteko aukera egon daitekela bilgune honetatik.\nL11 (20 m, 4 aseguru, 3b). Gandor erraza, ia horizontala, harri-bloke handiz osatua.\nL12 (35 m, 4 aseguru, 4c). Harri-bloke handiz osatutako gandorra. Zati batzuetan bertikala. Guk 4 aseguru kontatu genituen, baina agian, baten bat pasatu zitzaigun. Autobabesteko aukerak daude.\nJaitsiera: Oinez, Anayet gailurrera igotzen den bide arruntetik.\nMateriala: 12 zinta + bilgunetarako materiala. Friendsak edota fisureroak aukerazkoak.\nNork ekipatua eta irekia: Luis Royo eta Julio Benedé, 2010.


Lege oharra - Larramendi ikastola Mungia\nCookiak erabiltzeari dagokionez, LARRAMENDI IKASTOLA-k honakoaren berri eman nahi dio erabiltzaileari: web tokiaren pantailetan eta orrietan zehar nabigatzen duenean, cookiak erabiltzen direla eta erregistratu diren erabiltzaileak hautematea eta zerbitzu pertsonalizatua eskaintzea dela beren helburua. Gainera, bisitaren data eta orduari buruz informazioa ematen dute, web tokiaren barruan zirkulazio-parametroak neurtzen dituzte eta bisita-kopurua balioztatzen dute. Horri esker, LARRAMENDI IKASTOLA-k eraginkortasunez bidera eta doi ditzake eskaintzen dituen zerbitzuak. Cookiak erabiltzailearen disko gogorrean gordetzen dira, baina bertan dauden datuak ezin daitezke irakur. Halaber, ezin daitezke beste hornitzaileek eratutako cooki artxiboak irakur. Cookiak ez dira inbaditzaileak, ezta kaltegarriak ere. Nabigatzailean ageri den aukeraren bidez desaktiba daitezke.\nAzkenik, honakoa gomendatzen da: erabiltzaileak bere ordenagailua ez badu erabiltzen, www.larramendi-ikastola.net web orritik irten baino lehen saioa ixtea ala nabigatzailea ixtea. Horrekin datu pertsonalak eta korrespondentzia inork ez erabiltzea ziurtatzen da, batez ere, ordenagailua beste norbaitek erabiltzen badu edo beste batzuekin partekatzen bada edo ordenagailua toki publikoan erabiltzen bada, hala nola liburutegian edo “Internet kafean.”\n© 2021 Larramendi ikastola Mungia.\nWebgune honek cookieak erabiltzen ditu eta zure datu pertsonalak eskatzen ditu nabigazio-esperientzia hobetzeko.\nAdos nago Lege oharra


Elurrez estalitako lurralde bateko biztanleen istorioa - Nontzeberri\nHasiera/IKUS-ENTZUN/Elurrez estalitako lurralde bateko biztanleen istorioa\nElurrez estalitako lurralde bateko biztanleen istorioa\nBilboko Dokumentalen eta Film Laburren Nazioarteko Jaialdiak (ZINEBI) Ulrike Ottinger zinegile eta dokumentalgile aleman handiaren figura nabarmenduko du gaur, Guggenheim Museoaren auditorioan, eta bere azken filma, Unter Schnee (Elurpean) eskainiko da. Ostean hitzaldi-solasaldia egongo da zinegilearekin.\nMadrilgo Goethe Institutuarekin elkarlanean, Simone de Beauvoir Kolektibo Feministak Ulrike Ottinger dokumentalgile alemana ekarri du ZINEBI 56ra.\nOttinger Constanzan jaio zen 1942an. 1962an Parisera joan zen bizitzera eta han egin zuen lan, artista gisa, 1964ra arte. Alemaniara itzuli zenean, 1969an, Visuell Filmclub sortu zuen, eta 1973an bere lehen filma egin zuen: Berlinfieber-Wolf Vostell film laburra. Lehen film luzea, Laocoon & Söhne, 1975ean egin zuen eta Berlinen estreinatu zen.\n1986an film etnografikoak egiten hasi zen, Asiara egiten zituen bidaiak aprobetxatuta. Lehena, China. Die Künste-der Alltag. Eine Filmische Reisebeschreibung izan zen, eta gero Johanna D’Arc of Mongolia (1989), Taiga (1992) eta Exil Shangai (1997) egin zituen.\nUlrike Ottingerren lanek sari ugari jaso dituzte nazioarteko jaialdietan eta atzera begirako hainbat erakusketa egin dituzte , besteak beste, Parisko Cinémathèque Française Museoan eta New Yorkeko Arte Modernoaren Museoan.\nGaur, ZINEBI 56n bere azken filma aurkeztuko da: Under Schnee (2011). Bokushi Suzuki idazleak XIX. mendean idatzitako Elurraren herrialdeko ipuinak obra japoniarrean oinarrituta dago eta urtearen erdia elurrez estalita egoten den lurralde bateko biztanleen istorioa kontatzen du.\nNosferatuk “Langile-klasea zineman” zikloa hasiko du gaur\nPetti “Astirtitan” disko berria plazaratuko du


Hilerriko ordutegia luzatzea eta sarrera kontrolatzea, Santu Guztien Eguna dela eta\nDatorren igandean, azaroak 1, Santu Guztien Eguna dela eta, eta gaur egungo osasun-krisia kontuan hartuta, Getxoko udal-hilerriak bisita-ordutegia luzatuko du eta Udaltzaingoak barrutirako sarbidea kontrolatuko du.\nHorrela, urriaren 26tik (astelehena) azaroaren 1era (igandea), ordutegia 09:00etatik 20:00etara izango da, etenik gabe. Bisiten iraupena 30 minututik gorakoa ez izatea gomendatzen da. Baimendutako gehieneko edukiera kontrolatuko da eta, gainerako espazio publikoetan bezala, bertaratzen diren pertsonek maskara eraman beharko dute uneoro eta segurtasun-distantzia mantendu beharko dute. Sarbideetan gel-hidroalkoholiko banagailuak eta hondakinen gaikako bilketarako kuboak (irekiak, estalkirik gabeak) egongo dira. Urriaren 31n eta azaroaren 1ean garbiketa-zerbitzuak zaindutako komun publikoak jarriko dira eta, segurtasun-arrazoiak direla medio, ezingo da erabili sarrerako ur-iturria. Hilerriko ohiko elizkizuna bertan behera geratu da aurten.\nUdaltzaingoak hilerrirako bi sarbide ezarriko ditu (behar bezala seinaleztatuta egongo dira), aparkatzeko lekuak jarriko ditu eta kanpoko zirkulazioa kontrolatuko du. Beharrezkoa izanez gero, norabide bakarreko zirkuitu bat ezarriko da Bosgarrena kalean.


newtek / #7 / albisteak / Kirolaren mundukoak IK4-TEKNIKERen bildu ziren\nJardunaldiaren helburua da beren kudeaketa eraginkorragatik nabarmendu diren kirol-entitateak saritzea.\nEUSKALIT Bikaintasunerako Euskal Fundazioak Gipuzkoako, Bizkaiko eta Arabako foru-aldundiekin lankidetzan, “3K: Kirol Entitateen Kudeaketa Hobetzeko Programaren VI. Saioa” egin zuen joan den azaroaren 15ean IK4-TEKNIKERen instalazioetan, kudeaketa eraginkorragatik nabarmendu diren kirol-entitateak saritzeko.\nJardunaldian —XIX. Europako Kalitate eta Bikaintasun Astearen esparruan egin zen—hainbat hitzaldi eman ziren, eta mahai-inguru bat egin zen kirol-sektoreko erantzukizun sozial korporatiboaz eta erantzukizun sozial korporatiboaz oro har, eta Athletic Club Fundazioak, Real Sociedad Fundazioak, Eibar Kirol Elkartea Fundazioak eta IK4-TEKNIKEReko Zuzendaritza Nagusiak (EUSKALITen kolaboratzaile gisa) parte hartu zuten.\nOndoren, diplomak eman zitzaizkien “3K programan” —Kudeaketa, Kirola eta Kalitatea— oinarrizko maila eta maila gorena lortu duten Gipuzkoako, Bizkaiko eta Arabako kirol-entitateei eta enpresei.\nJardunaldi horretan parte hartu zutenek, gainera, IK4-TEKNIKERen instalazioak ezagutzeko aukera izan zuten bisita birtual baten bidez.\nEuropako Kalitatearen Astea\nAzaroan, urtero, Europar Erkidego osoan Europako Kalitatearen Astea ospatzen da, eta, horren barnean, kudeaketa aurreratua sustatzeko eta hedatzeko ekitaldiak egiten dira Europa osoan.\nAurten, “Kudeaketa aurreratua lehiakortasunaren, garapen jasangarriaren, ongizatearen, konpromiso sozialaren, solidaritatearen, kohesioaren eta abarren funtsezko elementu gisa" lemapean, EUSKALITek jendearengana gerturatu nahi ditu arlo horietako esperientziarik onenetatik ikasteko Euskadin dauden aukerak, kudeaketaren elementu horietan sariak eta aintzatespenak jaso dituzten erakunde ugari baititugu.


Webguneko nabigazioa errazteko, segurtasun-arrazoiengatik eta erabiltzaileentzako zerbitzuak eraginkorragoak eta pertsonalizatuagoak izan daitezen erabiltzen ditu EUSKARABENTURA ELKARTEAK cookie-ak. Ez du biltzen zure izen-deiturei eta konektatzen zaren posta-helbideari buruzko daturik. EUSKARABENTURA ELKARTEAK datu hauekin erlazionatutako informazioa biltzen du: bisitatutako orri-kopurua, hizkuntza, gure albisteak zer sare sozialetan argitaratzen diren, zure IP helbideari esleitutako hiria, erabiltzaile berrien kopurua, bisiten maiztasuna eta errepikatze-tasa, bisiten iraunaldia, nabigatzailea, eta bisita egin den operadorea edo terminal-mota.\nEUSKARABENTURA ELKARTEAren webgunean, cookie-mota hauek erabiltzen dira:\nZehatz-mehatz, beheko taulan adierazita dago EUSKARABENTURA ELKARTEAK zer saioko cookie eta cookie iraunkor baliatzen dituen eta zer helburutarako.\npll_language: EuskarAbenturaren web orritik nabigatzean erabiltzen duzun hizkuntza gordetzen du cookie honek. Iraupena: 15 egun\nJetpack: Cookien politikaren onarpena gordetzen du cookie honek. Iraupena: Urte 1\nEUSKARABENTURA ELKARTEAK bitarteko baten zerbitzuak erabiltzen ditu, baita cookie-teknologia ere, bisitarien analitikak egiteko. Webgune honetan, http://www.google.com/intl/es/analytics informazio zehatzagoa duzu, EUSKARABENTURA ELKARTEAK, bere webguneari buruzko informazioa biltzeko eta erabiltzeko, bitartekoaren zerbitzuak baliatzen dituen moduari buruz.\nGogoan izan zure nabigatzailea cookie guztiak edo EUSKARABENTURA ELKARTEAren webguneko cookie-ak espresuki baztertzeko konfiguratzen baduzu, webgunean barrena nabigatu ahal izango duzula, baina ezin izango duzula webgunearen funtzionalitate batzuez baliatu, zehatz-mehatz, saioko cookie-tan adierazitako funtzionalitateez, beharrezkoa baitute cookie jakin batzuk instalatuta izatea.\nNolanahi ere, erabiltzaileak noiznahi ezaba ditzake bere gailuan instalatuta dituen EUSKARABENTURA ELKARTEAren cookie-ak, nabigatzailearen laguntza-atalean azaldutakoa eginez.\nEUSKARABENTURA ELKARTEAren webgunean nabigatuz gero, baimena ematen duzu gorago azaldutako cookie-ak erabiltzeko, cookie-ei buruzko politika-dokumentu honetan jasota dauden baldintzetan eta epean.\nGuri buruzko informazio gehiago nahi baduzu, irakurri lege-oharra edo bidali mezu elektroniko bat helbide honetara: info@euskarabentura.eus


Itsas kutsadurari kontrako kanpaina 1996an - Mintzoak - Ipar Euskal Herriko ahozko memoriaren ataria\nItsas kutsadurari kontrako kanpaina 1996an\nLekukoa(k): Mikel Epalza\nGazteak ohartu ziren itsasoa zikina zela eta erabaki zuten zerbait egitea. Kanpaina bat bultzatu zuten 1996an, Eusko Jaurlaritza eta Akitania eskualdeko kontseiluaren laguntzarekin. Ontzietan poltsak banatu zituzten, itsasgizonek zaborrak lehorrera ekar ditzaten. Lan postu bat sortu zen, orain ere segitzen duena.\nModu horretako lehen esperientzia honen sortzaileak ibili Galizian eta Danimarkan ibili ziren, egitasmoa aurkezten. Liburuxka bat eta bisualak banatuak izan ziren (66 000 ale Frantzia guztian, euskaraz eta frantsesez).\nBaionako eta Ipar Euskal Herriko artxibotegiko kodea: 18AV908\nGaia(k): Politika, Itsasoa, Arrantzaleak\nSareak armatzea kortxo eta berunekin\nDakarreko arrantzaleen zentrora autoz


Burundarrak baleontzia ezagutzera - Sakana - Guaixe.eus\nBurundarrak baleontzia ezagutzera\nGuaixe 2015-10-23 09:37\nZiordiarrak larunbatean eta urdiaindarrak domekan Pasai Donibanera joanen dira.\nAlbaola itsas faktorian pixkanaka-pixkanaka itxura hartzen ari da XVI. mendeko San Juan baleontziaren errepika. Sakanako haritzekin egiten ari diren eraikuntza lan hori ikusteko asmoz Etxarri Aranazko, Urdiaingo eta Ziordiko udalek astebururako irteera bana prestatu dute. Museoaren aurrean izandako luizi bategatik Trintxerpetik itsasontzian iritsiko dira Albaolara. Etxarriarrak eta ziordiarrak bihar joanen dira, etzi urdiaindarrak. 50 etxarriarrek hartuko dute Pasai Donibanerako bidea. Albaola bisitatu aurretik nahi dutenek Pasaiako badia txalupatik ezagutzeko aukera izanen dute. Lanak bisitatu ondoren bazkaldu eta arratsaldea libre izanen dute.\nBehin baleontziaren lanak zertan diren ikusi ondoren, ziordiarrak Pasai San Pedron barnako bisita gidatua izanen dute. Hura despeditzean hirugarrenez itsasontzia hartu eta Pasai Donibanera pasako dira hura ezagutzeko. Bazkaldu ondoren, etxera bueltatu aurretik arratsaldea libre izanen dute. Adin guztietako 65 ziordiar joanen dira bihar, udaleko kultura batzorde parte-hartzaileak antolatutako irteerara. Domekan, berriz, Albaola bisitatu eta Pasaian bazkaltzeko asmoz 109 urdiaindarrek autobusa hartuko dute.\nGizartea Etxarri Aranatz Urdiain Ziordia


Europako Gizarte Gutuna, eskubideetatik bermeetara - Noticias de Gipuzkoa\nf. javier arrieta idiakez 30.08.2021 | 08:49\nEspainiak aurkeztu dituen txostenei dagokienez, Euskal Herri mailako eragile sozialek ez dute inolako oharrik egin, ez behintzat Europako Kontseiluak eskainitako informazioa eskuragarri dagoenetik, hau da, 2004tik\nHala ere, praktikan, gero eta nabariago da gizarte-eskubideek eskubide zibil eta politikoen maila berekoak izan beharko luketela. Arean ere, gizarte-eskubiderik gabe sarritan ezerezean geratu ohi dira eskubide zibil eta politikoak.\nKonparazio baterako, lanaren eta Gizarte Segurantzaren arloko eskubideak behar adinakoak ez direnean, erabat kaltetu daitezke, urratseraino, oinarrizkoak diren zenbait eskubide zibil eta politiko, hala nola, legearen arabera berdinak izateko eskubidea eta bizitza eta osasun fisiko nahiz moralerako eskubidea. Orobat, pandemiak agerian utzi du gizarte-eskubideen garrantzia, bai eta oraindik dauden gabeziak ere horiek eragingarri izateko.\nBada, gizarte-eskubideak eragingarriak izateko urrats garrantzitsua eman da oraintsu gure artean. Izan ere, uztailaren 1etik indarrean da Espainian Europako Gizarte Gutuna, berrikusitako bertsioan. Bestela esanda, data horretatik aurrera 1961eko bertsioaren ordez 1996koa hartu behar da kontuan.\nEuropako Gizarte Gutuna Europako Kontseiluan ekonomia-, gizarte- eta kultura-eskubideak arautu dituen testua da.\nEskuarki, bi dira Europako Gizarte Gutunak, berrikusitako bertsioan, berarekin ekarri dituen ondorio nagusiak.\nBatetik, eskubideei dagokienez, aurretik araututa zeuden eskubide batzuek norainoko zabalagoa dute orain. Hori berori gertatu da, esaterako, desgaitasuna duten pertsonen eskubideekin, esanbidez arautu baita beraien autonomiarako, gizarteratzeko eta komunitate-bizitzan parte hartzeko eskubidea, enplegu arrunta lehenetsiz babestutako enpleguaren aurretik. Gainera, eskubide gehiago arautu dira. Halakoen artean daude, berbarako, langileei aitortu zaizkien eskubideak, enpleguaren eta lanbidearen arloan aukera ?eta tratu? berdintasunerako, sexuan oinarritutako bereizkeriarik izan gabe; enpresan informazioa jasotzeko eta kon- tsultatuak izateko; lan-baldintzak eta enpresako laneko ingurua zehazteko orduan parte hartzeko; kaleratze-kasuetan babesa izateko; euren kredituak babestuak izan daitezen euren enpresaburua kaudimengabea denean; lanean duintasuna izateko; familia-ardurak eta enplegua uztartzeko; eta osterantzeko langileen ordezkari izanez gero, ukigabetasuna izateko. Nabarmentzeko moduko eskubide dira, berebat, adin aurreratuko pertsonen gizarte-babeserako eskubidea, pertsona ororen eskubidea txirotasunaren eta gizarte-bazterkeriaren aurka babesa izateko eta pertsona ororen eskubidea etxebizitza izateko.\nBestetik, eskubideok eragingarri izateko bermeei erreparatuz, mekanismo berria baliatu daiteke Gizarte Eskubideen Europako Komitean, hots, Europako Gizarte Agirira bildutako eskubideak eragingarri egiteko organoan. Hala ere, mekanismo berri horri heldu aurretik gogorarazi behar da hedabideetan gutxi hitz egiten dela organo horretaz, edo batere. Aitzitik, ezaguna da Europako Kontseiluaren baitan dagoen beste organo garrantzitsua, alegia, Gizarte Eskubideen Europako Auzitegia. Hain zuzen, azken horren ardura da Giza Eskubideak eta Oinarrizko Askatasunak babesteko Europako Hitzarmenean zein eskubide arautu eta eskubide horiek eragingarri egitea, halakoak babestuz. Alabaina, Hitzarmen horrek jaso dituen eskubide guztietatik gutxi dira gizarte-izaerakoak. Esklabotza eta derrigorreko lana debekatzeari buruzkoa eta sindikatuak eratzeri eta sindikatuetara askatasunez biltzeari buruzkoak lirateke horren adibide.\nEdonola ere, Gizarte Eskubideen Europako Komitearen egitekoa goraipatu behar da, berau baita Europako Kontseiluko estatu alderdien arautegia eta eginerak Europako Gizarte Gutunarekin eta horren arautegi osagarriarekin bat datozela interpretatu, kontrolatu eta baieztatzeko ardura duen organo nagusia. Are gehiago, kasu batzuetan Gizarte Eskubideen Europako Auzitegiak, zeharka bada ere, gizarte-eskubideen gaineko ebazpen batzuk eman izan dituenean, gerogarrenean, Gizarte Eskubideen Europako Komiteak ebazpen horien kontra egin eta berme gehiago ezarri izan ditu, arlo horretan gailenduz. Egin-eginean ere, jurisdikzio-izaeratik nahiko gertu dagoen jarduera gauzatzen du, nazioarteko jurisdikzioek, Europar Batasuneko Auzitegiak barne, oso gutxi eta, edozein kasutan, ez behar beste, esku hartzen duten esparruan, hots, gizarte-eskubideen esparruan Labur-zurrean esanda, Gizarte Eskubideen Europako Komitea da gaur egun dagoen organo edo erakunde garrantzi- tsuena nazioarte-mailan gizarte-eskubideak eragingarri egin eta babesteko.\nDena den, orain arte, 1961eko Europako Gizarte Gutunaren bertsioarekin, gure artean mekanismo bakarra zegoen Gutun horrek jasotako eskubideak eragingarri egin eta babesteko. Bada, mekanismo hori oinarritzen da estatu alderdien txostenen gaineko kontrol-prozeduran. Horren arabera, urtero, urriaren 31rako, estatu alderdi bakoitzak txosten bat aurkeztu behar du, gai-multzo jakin bati buruzkoa, azalduz Europako Gizarte Gutuna praktikan nola aplikatzen den. Orotara lau gai-multzo daudenez, estatu bakoitzak lau urterik behin aurkeztuko du gai-multzo bakoitzari buruzko txostena. Zehatzago, honako hauek dira gai-multzoak: I. gai-multzoa: Enplegua, prestakuntza eta aukera-berdintasuna; II. gai-multzoa: Osasuna, Gizarte Segurantza eta gizarte-babesa; III. gai-multzoa: Lanarekin zerikusia duten eskubideak; IV. gai-multzoa: Haurrak, familiak eta migratzaileak. Gizarte Eskubideen Europako Komiteak aztertzen ditu txostenok eta erabaki kasuan kasuko estatuetako egoera bat datorren Gutunak ezarritakoarekin. Horretarako, kontuan hartu behar da, ukitutako estatua zein izan eta estatu horretako sindikatu-erakundeek eta enpresaburuen erakundeek, betiere, horiek nazioarteko erakundeetan afiliatuta badaude, eta gobernuz kanpoko erakundeetatik edozeinek, baldin eta Gutunak araututako gaietan eskumen berezia eta ordezkagarritasuna badituzte, oharrak aurkez diezazkioketela estatuak aurkeztutako txostenari. Hala ere, Espainiak aurkeztu dituen txostenei dagokienez, Euskal Herri mailako eragile sozialek ez dute inolako oharrik egin, ez behintzat Europako Kontseiluak eskainitako informazioa eskuragarri dagoenetik, hau da, 2004tik. Kontrara, autonomia-erkidego mailatik irten gabe, adibidez, Confederación Intersindical Galega (CIG) sindikatuak aurkeztu izan ditu oharrak. Gizarte Eskubideen Europako Komitearen erabakiak, konklusio izenekoak, urtero argitaratzen dira. Horien harira, gerogarrenean, Europako Kontseiluko Ministroen Komiteak ebazpena onartzen du, kasuan kasuko gomendioak jasoko dituena, Gutunean xedatutakoa betetze aldera neurri egokiak hartzea eskatuz.\nBaina, arestian esan bezala, uztailaren 1etik, mekanismo berria baliatu daiteke Gizarte Eskubideen Europako Komitean. Ezbairik gabe berme gehiago eskaintzen dituen mekanismoa da hori. Bada, Espainiak Europako Gizarte Gutuna, berrikusitako bertsioan, berrestean onartu du Gutun horretako eskubideak gainbegira- tzea, Gutunaren inguruan 1995eko azaroaren 9an egindako Protokolo gehigarriko prozeduraren arabera.\nHain justu ere, mekanismo berria Protokolo horretan oinarritzen da. Zehatzago, mekanismo horren arabera, Gutuna modu desegokian aplikatzen dela sala- tzeko Gizarte Eskubideen Europako Komiteari erreklamazio kolektiboak aurkez diezakiokete enpresaburuen eta langileen nazioarteko erakundeek; gobernuz kanpoko nazioarteko erakundeek, baldin eta Europako Kontseiluak kontsulta-erakunde gisa aitortutakoak badira; erreklamazioa zein estaturen aurka aurkeztu eta estatu horren jurisdikzioaren mende dauden enpresaburuen eta langileen erakunde nazionalek; eta erreklamazioa zein estaturen aurka aurkeztu eta estatu horren jurisdikzioaren mende dauden gobernuz kanpoko erakundeetatik edozeinek, baldin eta Gutunak araututako gaietan eskumen berezia eta ordezkagarritasuna badituzte. Horren ondorioz, Gizarte Eskubideen Europako Komiteak, behin eztabaidatzen dena aztertu eta alderdiek esan beharrekoa entzunda, edukiari buruzko erabakia hartuko du. Erabaki horren harira ere, gerogarrenean, Europako Kontseiluko Ministroen Komiteak ebazpena emango du, eta ebazpen horrek ondorioztatu badu Gutuna ez dela modu egokian aplikatu, orduan, ukitutako estatua zein izan eta estatu horri zuzendutako gomendioa onartu ahal izango da. Gomendio horretan zehaztuko da Gutunarekin bat ez datorren barne arautegi edo eginera eta gonbita luzatuko da egoki diren neurriak har daitezen. Ukitutako estatu alderdiak informazioa emango du gomendio hori praktikan jartzeko hartu dituen neurrien inguruan. Zehatzago, informazio hori emango du aurkeztuko duen hurrengo txostenean.\nBestalde, bi mekanismo horiek gorabehera, gogorarazi behar da barne auzitegiek, alderdiek hala eskatuta nahiz ofizioz, eta konbentzionaltasun-kontrolaren ondorioz, betebeharra dutela Europako Gizarte Gutuna aplikatzeko, bai eta Gizarte Eskubideen Europako Komitearen konklusio eta edukiari buruzko erabakiek eratorritako doktrina ere; izan ere, doktrina horrek Europako Gizarte Gutunaren benetako interpretazioa eratzen du.\nHorrenbestez, badago non eta zer ikasi eskubideetatik bermeetarako bidean.\nAzkoitia Lagunkoia proiektuaren bilera irekia izango da bihar.


24.03.2020 Coronavirus txosten zehatza: sendatu gaixoen kopurua 26 | RayHaber | raillynews\nHasieraGENERALAZKEN ORDUAcoronavirus24.03.2020 Coronavirus txostena: 26 sendatu gaixoen kopurua XNUMX\n24.03.2020 Coronavirus txostena: 26 sendatu gaixoen kopurua XNUMX\nTurkia ministroak Osasun - Dr. Fahrettin Koca\nmahai # coronavirus kasu buruzko Turkian azken egoera erakusten, publikoarekin partekatuko dute.\nKasu kopurua: 1.872\nHil zen: 44\nZainketa intentsiboak: 136\nIntubatua (Arnas gaixoa): 102\nindioilar corona birusak gaixoaren zerrenda\nTwiti, Fahrettin Koca Osasun sailburuak eginiko koronavirusen balantzea azaldu zuen:\nZenbat pertsona? Hori egunero 195 herrialdetan eskatzen da. Galerak eta hala ez bada beranduegi Turkia da. Neurriak hazkundea galaraz lezake. 24 proba egin ziren azken 3.952 ORDUETAN. 343 diagnostiko berri daude. Gaixoetako 7 galdu genituen. BPGd gaixoa zen. Sei adin aurreratu zituzten. Hartu dugun neurria bezain sendoa gara.\nTurkia coronavirus Balantzea 24.03.2020/XNUMX/XNUMX\nOrain arte, 27.969 azterketa egin dira, 1.872 diagnostikatu dira, eta 44 paziente galdu ditugu, gehienak adinekoak eta MPOC.\n11.03.2020 - 1 kasu\n13.03.2020 - 5 kasu\n14.03.2020 - 6 kasu\n15.03.2020 - 18 kasu\n16.03.2020 - 47 kasu\n17.03.2020 - 98 kasu + 1 hildako\n18.03.2020 - 191 kasu + 2 hildako\n19.03.2020 - 359 kasu + 4 hildako\n20.03.2020 - 670 kasu + 9 hildako\n21.03.2020 - 947 kasu + 21 hildako\n22.03.2020 - 1256 kasu + 30 hildako\n23.03.2020 - 1529 kasu + 37 hildako\n24.03.2020 - 1872 kasu + 44 hildako\nOsasun ministroa Fahrettin Koca eta Hezkuntza Nazionaleko Ziya Selçuk prentsako kideei adierazpenak egin zizkieten Coronavirus Batzorde Zientifikoko bileraren ostean. Koca ministroak pantailari buruzko informazioa eman zuen kasu kopurua zein izango den jakiteko.\nKoca-k esan zuen "osasun-erakunde edo inongo medikuk ezin duela birusa transmititzea eragotzi." Hori ekidin dezakezu. Zure etxera erretiratzea galarazi dezakezu. Beharrezkoa izanez gero, maskara soinean ekidin dezakezu. Kontaktua saihestuz saihestu dezakezu. Gure egoera indartsu dago borroka honetan. Botere horrekin emaitzak lortuko ditugunak gara. "\n"Adin ertaineko kasuen kopurua ez da baxua"\nAdinekoak direnei zuzenduta, Koca-k esan zuen: "Adin ertaineko kasuen kopurua ez da baxua. Birusak ez ditu bereizten gaztetxoak, zaharrak eta erdikoak. Ezagutzen ez duzun gaixotasun bat baldin baduzu, birusak agerian utziko du eta tratamendua espero baino zailagoa izango da ".\n"Mesedez, ez ezazu aplikazioa opor gisa ikusi"\nHaurren hezkuntzak aurrera jarraitzen duela gogorarazita, Fahrettin Koca ministroak esan zuen:\n"Prestakuntza interneten eta telebistan ematen da denbora batez. Mesedez, ez ezazu aplikazioa opor gisa hartu, galarazi seme-alabek horrelako gaia ulertzea. Ez dituzte beren ikasgaiak eta lagunak utzi behar. "\nInformazioa digitalki eguneratuko da eta egunero publikoarekin partekatuko da.\nKoca ministroak herritarrek informazio errazagoa eta argia jaso dezan eskabideari buruz egin beharreko eskaeraren inguruko informazioa partekatu du hurrengo epean:\n"Hurrengo aldian, aldizka eguneratuko ditugu gaixoen kopurua, proba kopurua, galdu dugun kasu kopurua, zainketa intentsiboetan gaixoen kopurua, intubazioarekin loturiko paziente kopurua, arnas aparatuak eta sendatzeko gaixoen kopurua. Egunero publikoarekin partekatuko ditugu."\nTxinatik datozen sendagaiak\nTxokatik hartutako sendagaien kopurua eta gaixoen erabilerari buruz, Koca ministroak esan duenez, "136 paziente hasi ziren. Tratamendu dosia ziurra da. Badakigu dosi bat eta batez besteko laukia Batzorde Zientifikoaren gomendio batekin erabiltzen direla gaixoarentzat, eta gutxienez 5 egun erabiltzeko. Hurrengo astean modu argiagoan hitz egiteko gai izango gara onuragarria den edo ez. "\n"83 milioi ez dute proba egin beharrik"\nKokak probak egin behar zituenari buruzko azalpenak ere eman zituen eta esan zuen: "83 milioi pertsonak ez dute proba egin beharrik, munduan ez dago horrelako aplikaziorik. Proba egitean negatiboa izan daitekeelako, baina 3 egun eta 5 egun ondoren positiboa izan daiteke. Garai hartan jende asko kutsatu dezakezu. Guztiek birusaren eramaile gisa jokatu beharko lukete ", esan du.\nHauek dira Selçuk ministroaren adierazpenak:\nZiya Selçuk ministroak adierazi du Batzorde Zientifikoaren iradokizunez, ikastetxeek oporretan egon behar dutela apirilaren 30era arte erabaki zutela eta urrutiko irakaskuntzak koronavirus neurrien esparruan jarraitu behar zuela.\nProzesua munduko historian lehen aldiz topatutako arazoa izan zela ohartaraziz, Selçuk nabarmendu du gai hau ministerio pedagogiko gisa hartzen dutela eta lehentasuna haurren osasuna dela.\n"Hezkuntza premiei eta azterketen konpentsazioari buruzko eszenatoki guztietarako prest gaude"\nDatorren astetik aurrera hezkuntza askoz ere kalitate eta programa osoekin jarraituko dutela adierazi zuen, Selçuk esan zuen:\n"Herritar eta guraso guztiak animatu nahi ditut. Zure seme-alaben hezkuntza-beharrak eta azterketak osatzeko eta konpentsatzeko era guztietako eszenatokietarako prest gaude. Inork ez du kezkatu behar zer egingo dugun.\nSelçuk ministroak adierazi zuen noizean behin herritarrei informazioa emango ziela eta Hezkuntza Nazional Ministerioarekin lotutako beste legeria, premia eta azterketen inguruko zenbait gai partekatuko zituela.\n22.03.2020/30/XNUMX Turkia coronavirus txostena: Guztira hildakoaren gaixoen kopurua XNUMX izan zen!\nTrabzon trenbide arina proiektuaren azken egoera, hona hemen ibilbide zehatza\n24.03.2020 Coronavirus txostena: 7 gaixo gehiago galdu ditugu\n25.03.2020 Coronavirus txostena: 59 paziente guztira galdu ditugu\n26.03.2020 Coronavirus txostena: 75 paziente guztira galdu ditugu\n28.03.2020 Coronavirus txostena: 92 paziente guztira galdu ditugu\nOspitalea gaixo zegoen bidean\nElurrik gabe gaixoak berreskuratu\nAngelu horia erreskatatu gaixoak elurrik gabe, neguan\nMetrobusen gidariari bidaiari gaixoa utzi zuen\nLizitazio oharra: gaixoaren garraioaren ibilgailua kontratatuko da (anbulantzia)\nCoronavirus gaixoen zerrenda sarean argitaratuko da!


mañarialkarregaz » Ponderazioaren ideia…\nPosted: enero 15th, 2014 ˑ Filled under: Parte-hartzea ˑ Iritzirik gabe\nPasaden Abenduaren 12ko tailerrean PONDERAZIOAREN ideia jaso genuen. Honetarako, 6 faktore hauen arteko GARRANTZIA neurtu nahi izan genuen, beraien artean ordenatuz. Lehentasunaren arabera zenbakiak ipiniz alegia.\n3-\tMotore bidezko irisgarritasuna\n4-\tOinezko irisgarritasuna\n5-\tHerri Eredua\nMalda: Maldarik gabeko eremutan eraikitzeak abantaila teknikoak suposatzen ditu. Eraikuntza hauek, bai etxe, industria edota ekipamenduak, maldarik gabeko eremutan jartzeak lehentasuna duen jakin nahi dugu.\nEguzkiztapena: Eguzkiztapenak gizakion bizitzan duen eragina nabaria da, faktore honek duen lehentasuna jakin nahi dugu.\nMotore bidezko irisgarritasuna: Faktore honekin autoaren ibilbideetara egokitzen diren eremuek dute lehentasuna jakin nahi dugu.\nOinezko irisgarritasuna: Faktore honekin oinezkotasunak duen lehentasuna neurtu nahi dugu.\nHerri eredua: Herri trinkoa, zerbitzuetatik gertu, erabilgarria, sozialagoa eta jasangarria egiten dituen eremuak baloratu ditugu. Faktore honek zuontzat lehentasuna baduen jakin nahi dugu.\nZarata: Zarata, atsedenerako edota komunikatzeko (sozializatzeko) kaltegarria den faktorea da. Faktore honek zuen bizitzan duen pisua jakin nahi dugu.\nParte hartutako mañariar guztien arteko batazbestekoak, lehen postuan eta garrantzitsuenetzat HERRI EREDUA jo zuen. Ondoren, EGUZKIZTAPENA eta OINEZKO IRISGARRITASUNA baloratu ziren faktore garrantzitsu bezala. Hauetatik hurrunago, motore irisgarritasuna, malda eta zarata izan ziren.\nTalde teknikoak Lurren egokitasunerako balorazioa, faktore bakoitzaren baitan egin du. Talde teknikoaren ikuspegitik, ikuspegi teknikotik alegia, mapa hauexek ere ponderatu egin dira. Azkenik, eta hirugarren hanka ikuspegi legala harturik, balorazio guztien arteko plano bateratua jaso dugu.\nHonakoak izan dira hiru ikuspegietatik (PARTEHARTZEA, TEKNIKOA, eta LEGALA) jasotako laburpen PLANOAK, erabilera bakoitzerako lurren egokitasun BATERATUA irudikatzen dutenak:


Hatortxu Rock 23: Maitasunaren Apologia | Hatortxu Rock\nHatortxu Rock 23: Maitasunaren Apologia\nOi! The Arrase, Huntza, Iheskide, Gatibu, Su Ta Gar, Los Zopilotes Txirriaos, Skabidean & The Black Birds, Rotten XIII, Tremenda Jauria, ETS, Suaia eta Ama Rebel, Bad Sound System, Onki Xin, Koban, Nogen, Xabi Bandini, Nerabe eta DJ Reimy\nHatortxu Rockek 23. edizioa antolatuko du abenduaren 28an, beste behin, Atarrabian. Aurtengo leloa, “Maitasunaren apologia” izanen da. Gaur oholtza gainean izango diren taldeak eta 23. edizio honek dakartzan berritasunetako batzuk aurkeztu ditugu:\n20 urte dira Hatortxu Rock jaio zenetik. Helburu batzuen atzetik jaio ere. 10 urte lehenago espainiar Estatuak martxan jarri zuen urruntze eta dispertsio politikari aurre egin behar dioten euskal preso politikoen senideei babesa erakutsi, lagundu eta gatibu daudenen eskubideak aldarrikatu. 2019 honetan, Euskal Herriak, gatazka politikoaren konponbidean pausoak eman beharko lituzkeen honetan, ordea, egoera herri honek behar duenetik urrun dago oraindik.\nOraindik ere, 249 euskal preso politiko daude espetxean eta horietako lau daude soilik Euskal Herrian. 205 espainiar Estatuko 40 espetxe ezberdinetan daude: 134 (eta lau haur) etxetik 1.100 eta 600 kilometrora bitarte, 41 (eta haur bat) 590 eta 400 kilometrora bitarte eta 30, 390 eta 100 kilometrora bitarte. Frantziar Estatuan dauden 37 presoetatik 9 daude 1.100 eta 600 kilometroko distantziara eta 28, 390 eta 100 kilometro artera. Hamaika deportatu eta iheslari ere badaude, oraindik orain.\nEsan bezala, konponbideak beharko luke izan oraina eta etorkizunaren sinonimo, baina iraganera giltzapetu nahi gaituzte eta aurrera pausoak eman beharrean, euskal preso politiko, iheslari, deportatu eta haien senideen eskubideei ere eraso egin nahi diete. Azkena, etxekoei maitasuna adierazteko eskubidea ere ostu nahi diete. Errepresaliatuekiko maitasun keinu oro debekatu nahi dute.\nHorren aurrean, maitasuna adierazteko eskubidea aldarrikatuko du aurten Hatortxu Rockek. Senideei maitasuna adierazteko eskubidea, lagunari maitasuna adierazteko eskubidea, espetxean dagoenari maitasuna adierazteko eskubidea, etxera bidean dagoenari maitasuna adierazteko eskubidea edo deserrian dagoenari maitasuna adierazteko eskubidea. Maitasunaren apologia erraldoia izango da abenduaren 28an Hatortxu Rocken biziko duguna.\n23 edizio eta berritasun ugari\nTalde guztien inguruko informazioa gure webgunean (www.hatortxurock.eus) topa dezakezue. Baina ez genuke aukera hau galdu nahi guztiei gurean egoteko egindako ahalegina eskertzeko. Nabarmentzekoa da Oi! The Arrase Mallorkako taldea Hatortxun izanen dela 20 urte eszenatokietatik kanpo egon ostean. Baita Iheskidek ere, hainbat urteren ostean, gure oholtzan itzultzeko hartutako erabakia ere.\nEra berean, ez genuke Rotten XIIIko lagunei eskerrak emateko aukera galdu nahi. Urtarrilean lan-istripu batean zendu zen Javi Fernandez baxu-jolea eta, urte zail baten ostean, berriz ere barrenak hustu asmoz Atarrabian izanen dira.\nEta guzti hau posible egiteko apostua handituko du Hatortxu Rockek. Aurrekoetan bi eszenatokitan banatzen baziren kontzertuak, aurtengoan gune berri bat eta hirugarren oholtza bat izanen ditugu. Dena prest egon dadin, maitasunez lan egiteko konpromisoa hartzen dugu beste behin. Eta zuek? Egingo al dugu denon artean maitasun erakustaldi erraldoi berri bat?\nHator, hator neska-mutil etxera!


=bEUSKADI TA ASKATASUNAREN AGIRIA EUSKAL HERRIARI=b Euskadi Ta Askatasunak, nazio askapenerako euskal erakunde iraultzaile sozialistak, Agiri honen bidez gure herriak bizi duen egoeraz egiten duen hausnarketa politikoa helarazi nahi die euskal herritarrei: Espainiar gobernuak azken prozesua ondoratu zuenetik erasoaldi orokor eta bortitza antolatu zuen Euskal Herriaren kontra. Konponbide demokratikoaren aukeraren atea ixteaz batera, ukazioa eremu guztietara hedatzeko eta mugarik gabeko oldartze errepresiboa garatzeko hautua egin zuen. Eraginkortasuna lehenetsi dute zilegitasuna eta ikuspegi demokratiko ororen gainetik. Espainiako legalitatearen mugak gora-behera, denak balio du Euskal Herria suntsitzeko ahalegin zahar berrian. Etsipenaren mezua luzatu nahi diote Euskal Herriari, askatasunaren aldeko borroka alboratu eta Espainiak inposaturiko joko-arauetan murgildu gaitezen. Espainian Euskal Herriak arnas hartzerik ez duela jakinik, Espainiako amaraun juridiko-politikoan euskal herritarron etorkizun askea motzean kateaturik dagoela. Ezker abertzalea bilakatu da erasoen helburu. Duela 30 urte Euskal Herria Frantzia eta Espainiaren menpeko asimilazioa ezinezko bilakatu zuen ezker abertzalea. Askatasuna eta independentziaren atea parez pare zabalik irautea lortu duen ezker abertzalea. Bada, ezker abertzalearen kontrako eraso bortitzean Euskal Herriaren etorkizuna lurperatu nahi dute. Ezker abertzalearekiko presioan Euskal Herriaren borondatea bortxatzeko bidea aurkitu. Independentismoa neutralizatzeko eta zokoratzeko salbuespen egoera ezarri da Euskal Herrian. Antolakunde politikoen ilegalizazioak, militanteen atxiloketak eta jazarpen politikoa ohikoak bilakatu dira gure lurraldean. Eskubide zibil eta politikoak etengabe dira urratuak. Euskal preso politikoen kontrako krudelkeria areagotu dute, koherentzia zigortuz eta berrabiatu duten damutze politikan txantai gisa erabili nahian. Herritarren bahiketak eta itaunketa klandestinoak ugaldu egin dira. Errepresio latza, ezker abertzalearen jarduera politikoa baldintzatu ez ezik, faktore psikologikoan eragin nahi duena. Hamaikagarrenez saldu nahi dute irtenbide polizialaren ameskeria. Harrokeriaz mintzo den Perez Rubalcaba Barne ministroak ongi baitaki gaur, atzo bezala, Euskal Herriaren eskubideen ezagutza dela euskal erresistentziaren amaiera bermatzen dion bide bakarra. Ase gabeko euskal herritarron askatasun egarria dela inongo zulotan topatu ezingo duen arma. Gezurretan eta gerra propagandan ohitua da Espainiako Barne ministeritza, esaldi ponposoen atzean errealitatea desitxuratzeko ahaleginetan, eztabaida desbideratzeko saiakeran. �Votos o bombas� da azken asmakeria. Eta ezker abertzaleak argi eta ozen erantzuten dio: �votos�, euskal herritarrok, muga eta injerentziarik gabe, eta proiektu guztiak egingarri direla, gure etorkizuna erabakitzeko metodo demokratiko gisa. Eman hitza herriari. Hori da Espainiako gobernuak ukatzen duen aukera, gatazkaren oinarrian dagoena. Hori da euskal herritarron borrokak altxarazi behar duen topea. Indar itxura guztien gainetik, Espainiaren ahultasunaren ispilu da erasoaldiaren tamaina, duela 30 urte zabaldutako ziklo autonomikoaren porrota estaltzeko ezintasuna. Ukazioaren marko politikoaren zilegitasun ezari ohiko ikuspegi demokratiko eskasaz erantzuten dio Espainiak, inposizioa eta errepresioa areagotuz. Hartara, adierazgarria da marko autonomikoa zuzenean kudeatzeko egin dituzten PSE-PP eta UPN-PSN estatu hitzarmenak, orain arte leiala izan den PNV baztertu behar izan badute ere. Jakin badakitelako eskuduntza berriak baino marko juridiko politikoa bera dagoela jokoan. Eta bide batez Euskal Herriaren eraikuntzan baliagarriak izan direla irizten dioten urrats guztiak indargabetzeari ekin diote. Aldaketa politikorako gogoa dago Euskal Herrian. Espainiako gobernuaren itxikeriak eskaintzen duen etsipenaren aurrean horrela adierazi dute euskal herritarrek hamaika ekimen politiko, sozial eta kulturaletan. Horren adierazle argia da euskal eragileek antolatu dituzten elkarlan ekimenek jaso duten babesa. Ilusio berri bat sortu da Euskal Herrian, zalantzarik gabe. Euskal Herrian aldaketa politikoa gauzatzea egingarri bilakatuko duen prozesu demokratiko bat abiatzeko espektatiba. Alta, prozesu demokratikoak alde guztietako borondatea eta konpromisoak behar ditu. Baita egun jarrera itxiena erakusten duen Espainiako gobernuarena ere. Euskal eragile guztion zeregina izango da, beraz, ilusioa eraginkor bilakatu, prozesuak behar dituen baldintzak elikatu eta Espainiako gobernuak ezarri duen blokeoa borrokatzea. Bide zaila eta arantzaz betea izango denaren zalantzarik ez du ETA-k. Baina askatasunak merezi du. Lortuko dugu! ETA-ren Adierazpena: 1.- Azken hilabeteotan, errepresio egoera bortitzean eta presio politiko-mediatikoari aurre eginez, dinamika berri bat abiarazi nahian Euskal Herriaren alde urratsak ematen ari diren eragileekiko begirunea adierazi nahi du Euskadi Ta Askatasunak. 2.- Euskal Herria dugu erronka kolektiboa. Ukazio egoera gainditu eta Euskal Herriaren etorkizuna bermatuko duen eszenatoki demokratikoa eraikitzea. Bide horretan eragile guztion urrats sendoak eta konpromiso irmoak behar dira. ETA-k elkarlanerako eskuak luzatuak dituela adierazten du. 3.- Hartara, Euskal Herriko gizon-emakumei dei egiten diegu, nork bere alorrean eta dituen ahalen arabera, Euskal Herriaren alde borroka egin dezala. Herriaren aktibazioa baita Euskal Herriak aurrera egiteko berme nagusia. 4.- ETA-k, bere aldetik, dagokion eremuan aldaketa politikoaren bidean beharrezkoak diren urratsak emateko prestutasuna adierazten du. 5.- Gatazka konpontzeko borondatean berresten da Euskadi Ta Askatasuna. Euskal herritarrok gure etorkizuna inolako muga eta injerentziarik gabe erabakitzeko formulazio adostua eta horretarako bermeak ekarri behar dituen prozesu demokratikoa oinarri sendoen gainean eraikitzea da ETA-ren nahia eta zeregina. 6.- Toxikazio informatiboa Espainiako gobernuaren tresna politiko garrantzitsua bilakatu den honetan, herriari zintzotasunez eta gardentasunez hitz egiteko jarreran berresten da ETA. 7.- Azkenik, Euskadi Ta Askatasuna, Euskal Herria buruan eta bidean utzitako euskal gudariak bihotzean, duela 50 urte Euskal Herriarekin hartutako konpromisoan berresten da eta Euskal Herriaren aldeko borrokan tinko jarraituko duela aldarrikatzen du. Askatasuna erdietsi arte ez dugu etsiko! Gora Euskal Herria askatuta! Gora Euskal Herria sozialista! Jo ta ke independentzia eta sozialismoa lortu arte! Euskal Herrian, 2010eko martxoaren 10ean Euskadi Ta Askatasuna E.T.A.


Batuz aldatu - Deia\nana urkiza 21.06.2021 | 01:04\nLARUNBATEAN, Euskalgintzaren Kontseiluak hizkuntza politiketan eragiteko adostasun sozial berria aurkeztu zuen Donostiako Kursaalean egindako aurkezpen eta elkarretaratzearen bidez. Helburua, argia: euskara eroso erabili ahal izateko baldintzak lortzea. Eta horretarako egiteko nagusia: euskararen ezagutza unibertsalizatzea.\nEuskararen erabilera erosora igarotzeko, bi mailako baldintzak kontuan hartzea proposatzen da ekitaldian aurkeztutako dokumentuan: maila indibidualekoak eta kolektibokoak. Maila indibidualari dagokionean, bi dira lortu beharreko urratsak: euskara erabiltzeko gaitasuna izatea batetik eta, bestetik, euskara erabili nahi izatea. Hori lortzeko, bi motibazio mota lantzea aurreikusten da: motibazio afektiboa (komunitatearen parte izateari eta identitateari lotua) eta motibazio pragmatikoa (norbere garapen pertsonal eta profesionalari lotua). Maila kolektibokoek, ostera, erabilera babesteko eta sustatzeko arauak eta politikak eskatzen dituzte, eta horietan aurrerapausu bat ematea da dokumentuak jasotzen duen "jauzi"-rako gonbitea.\nBabes zabala jaso du Euskalgintzaren Kontseiluak landutako proposamenak: Euskal Herri osoko 99 eragileren babesa, baita gobernuarena eta alderdi politiko nagusiena ere. Eta "batuz aldatu" jarri zaio dokumentu berriari leloa. Gerundioan.\nGero eta luzeagoa zaigu "batuz" egin behar ditugun lanen zerrenda eta adostutako ekimenak bultzatu behar ditugun sentipena. Gero eta argiago dakusagu etorkizunerako irudikatzen dugun herri honen eraikuntzan elkarrekin behar dugula, eragile sozialen bultzadarekin, saretutako indarrak baliatuz eta erakunde publikoen babesarekin. Bagoaz ikasiz elkarrekin lan egiten, etorkizuna elkarrekin irudikatzen, irudi bateratu bat adosten eta adostutako xede horretara ere elkarrekin bidea egiten. Bagoaz... Bagoaz indarrak batzen. Gizartea bateratzen. Elkar(ekin) Ekiten.\nGerundiotik (batuz) partizipiorako bidean (batuta) bagoaz...


ESKUALDEA 2017-12-04 08:17\nEuskararen erabilera, ohitura bilakatu nahian\nEuskaraldia ekimena jaio da, euskaltzaleak aktibatu eta hizkuntza ohiturak aldatzea helburu duena; datorren urteko azaroaren hogeita hiruan hasi eta abenduaren hirura arte luzatuko da.\nEuskaraldia ekimena sortu da, zenbait eragileren eskutik. Azaroaren 23an aurkeztu zuten, Bilboko Arriaga antzokian. Ekimena aurkezteko aukeratutako eguna ez zen zorizkoa izan. Izan ere, urtebete barru, azaroaren 23an bertan abiatuko da euskararen lurralde osoan batera egingo den aktibazio ekimen handia. Hala, 2018ko azaroaren 23tik abenduaren 3ra hizkuntza ohituretan eragiteko helburuarekin, lehenengo Euskaraldia egingo da, 11 egun euskaraz lelopean.\nEuskaraz hitz egin edo ulertzeko gai diren herritarrak izango dira ekimeneko protagonista, eta, hamaika egunetan zehar, beraien ohiko harreman sareetan euskaraz aritzeko gonbita egingo zaie, inertziak apurtu eta euskarazko hizkuntza praktikak bultzatzeko helburuarekin.\nAurkezpen ekitaldian izan ziren: Bingen Zupiria Eusko Jaurlaritzako Hizkuntza Politika eta Kultura Sailburua; Elena Laka Euskaltzaleen Topaguneako lehendakaria; Paul Bilbao Euskararen Gizarte Erakundeen Kontseiluko idazkari nagusia; Naiara Mujika Lasarteko Ttakun elkarteko kidea; Beñat Arrabit Euskararen Erakunde Publikoko presidentea eta Euskal Elkargoko hizkuntza politikaren arduraduna; eta Arrate Illaro Euskaraldia-ren koordinatzailea eta Euskaltzaleen Topaguneako kidea. Eurekin batera, orain arte egitasmoan laguntzeko gogoa agertu duten hainbat erakunde sustatzaileren babesa izan zuten aurkezpenean. Aurrerantzean ere, entitate gehiago ekimenera batzeko atea irekita egongo da.\nParte hartzeko ateak zabalik\nEkimenaren helburua herritar euskaltzaleak aktibatu eta hizkuntza ohiturak aldatzea da.\nEuskal Herriko hainbat euskaltzale elkartek urteetan zehar landu duten Euskarak 365 egun lan dinamikaren baitan kokatzen da ekimen hori, eta bi mugarri ditu: batetik, hiztunen hizkuntza ohituretan eragin eta berauen harreman sareetan euskara gehiago erabiltzea izango da lortu nahi dena; bestetik, hizkuntzaren normalizazioaren ardura pertsonen eta entitateen artean partekatua denez, 2019an mota guztietako entitateek euskararen erabilera babesteko eta bultzatzeko neurriak hartzea izango da helburua.\nAktibazioak martxan jartzea esan nahi du. Hizkuntzaren erabilerari lotutako kontzeptua da, euskaraz hitz egiten dakitenek edota euskara ulertzeko gaitasuna daukatenek euskara erabili dezaten lortu nahi dutelako koordinatzaileek.\nHamaika egun horietan, 16 urtetik gorako herritarrak ahobizi eta belarriprest bihurtu nahi dituzte. Lehenaren ardura izango da euskaraz hitz egitea ulertzeko gai diren guztiei, haiek erdaraz erantzun arren. Bigarrenaren zeregina, aldiz, dakienari euskaraz hitz egiteko gonbita egitea izango da. Nolanahi ere, euskaraz hitz egiteko gai diren parte-hartzaileek eurek erabakiko dute bataren edo bestearen rola jokatu.\nEkimena Euskal Herri osoan egingo den arren, tokian tokiko euskaltzaleak izango dira herri bakoitzeko dinamiken sustatzaileak, eta inguru soziolinguistiko zein tokian tokiko errealitatera moldatzeko modukoa izango da.\nAntolaketan, beraz, hainbat auzo, herri eta eskualdetako euskaltzale taldeak arituko dira, baita elkarte, enpresa zein erakunde ezberdinetakoak ere. Beren eragite eremua tokikoa zein Euskal Herri mailakoa izan daiteke. Era berean, Euskal Herritik kanpoko euskal hiztunen komunitateetan ekimena gauzatu nahi izanez gero, parte hartzeko ateak zabalik daude.\nHerri eta entitateek 2018ko lehen hiruhilekoan izango dute izena emateko aukera eta udaberrirako jakin ahal izango da zenbat herri eta gunetan parte hartu ahal izango duten hiztunek 2018ko Euskaraldia-n. Hala ere, une honetan berrogei herritatik gora datorren urteko Euskaraldia-ren antolaketan murgilduta daudela aurreratu dute sustatzaileek –tartean, hiriburu nagusietan– eta datorren urtearen hasierarako eskualde gehiagotara heltzea espero dutela azpimarratu dute.\nHerritarrek, berriz, 2018ko udazkenean izango dute Euskaraldia-n izena emateko aukera. Izen-ematea 2018ko irailean zabalduko da eta ahobizi zein belarriprest modura parte hartu ahal izango dute nahi duten herritar guztiek. Ekimenak iraungo duen hamaika egunetan ahobizi edo belarriprest identifikazio ikurra erabiliko dute parte hartzaile guztiek.\nElkarlanaren garrantzia azpimarratu zuten aurkezpenean parte hartu zuten eragile guztiek. Azken hilabeteetan hizkuntzaren normalizazioaren bueltan ari diren erakundeek elkarlanaren beharra behin eta berriz azaldu zuten, eta Euskaraldia elkarlan hori gauzatzeko aukera paregabea dela. Euskal Herri mailan gertatzen hasi den elkarlan dinamika hori herriz herri ere gauzatzea bada ekimen berri horren helburua.\nAna Ollok, Nafarroako Gobernuko Herritarrekiko eta Erakundeekiko Harremanetarako kontseilariak, tokian tokiko errealitateen aberastasunari erreparatu zion. "Nafarroan, egoera soziolinguistiko ezberdinak ditugu. Hortaz, erabilerari bultzada emateko planteatzen ditugun egitasmoak egoera horiei egokitu behar zaizkie arrakastatsuak izateko, euskararen aktibazioa modu erakargarri eta positiboan eginez". Hain zuzen, Euskaltzaleen Topagunea-ko Arrate Illarok errealitate ezberdin horien markoan ariketa garrantzitsua azpimarratu zuen. "Euskaraldia urtebete lehenago aurkeztu dugu, elkarlanean martxan jartzeko eta herritarrei formazioa eskaintzeko denbora behar delako. Elkarlanean, euskararen sustapenean lanean ari garen entitateen, bestelako alorretan ari diren entitate euskaltzaleen eta herritar euskaltzaleen artean gauzatuko dugu Euskaraldia. Hortaz, elkarlana funtsezkoa da ekimena aurrera eraman ahal izateko. Euskaltzaleen Topagunea-ko lehendakari Elena Lakaren esanetan: "Azken urteotan hainbestetan aldarrikatu izan dugun elkarlana ekimen zehatz baten bueltan ardaztu nahiko genuke. Herriz herri auzolanerako eta eragileen arteko harremanetarako eremu izatea gustatuko litzaiguke".\nBingen Zupiria Eusko Jaurlaritzako Kultura eta Hizkuntza Politikako sailburuak nabarmendu zuen euskararen erabilera errazteko instituzioetatik lan egin behar dela. "Erakundeetatik lan egin behar dugu erabilera erraztu dezaketen baldintzak sortzeko; izan ere, hainbat ingurune zailagoak dira oraindik ere euskara erabili ahal izateko. Euskaraldia egitasmoa eraginkorra izango da bide horretan". Hein horretan, Beñat Arrabitek, Euskararen Erakunde Publikoko presidenteak, aldeko pausoak berretsi zituen. "Euskaraldia-ren pertsonaia nagusiak herritarrak izanen dira. Halere, euskararen erabilera handitzeko ardura partekatua da: bakoitzarena eta molde guztietako entitateena. Alabaina, norbanakoen urratsek erakundeen geriza behar dute; euskarazko harremanak posible izan daitezen, baldintzak ezarri behar ditugu erakundeetatik. Bide horretan, gure engaiamendua adierazi nahi dugu".\nJone Guenetxea Tokikomeko presidenteak, berriz, "ezinbesteko" ikusten du indarrak batzea. "Tokian tokiko hedabideok ekimenean joka dezakegun papera inportantea izango da", azpimarratu zuen.\nEuskaraldia ez da hutsetik abiatzen. Azken bi urteotan Euskal Herriko hainbat herritan martxan jarri diren dinamiketan du abiapuntua. 2016ko otsailean Donostiako Egia auzoan bertako euskaltzaleek martxan jarritako Egian euskaraz bizi nahi dugulako ekimenak hogei herri eta eskualdetan izan du segida. Euskaraldiak 2018an Euskal Herri osora zabaldu nahi du Egian hasitakoa.\nEkimen horietan guztietan euskaltzaleek izandako protagonismoa azpimarratu zuten antolatzaileek, herri ekimen sendoak sortu baitira antolakuntzaren inguruan. Gainera, orain arteko esperientzia guztietan balorazio ona egin da, partaideen bizipenetan eta hizkuntza ohitura aldaketan izandako eraginagatik, eta euskaltzaleen aktibazioak ekarritako herri dinamikengatik.\nEra berean, azken urteetan Euskararen Nazioarteko Egunaren bueltan sortutako Euskarak 365 egun dinamika hedatu eta zabaldu egin dela azaldu zuten antolatzaileek. Dinamikak hizkuntzaren erabileran proposamen praktikoak egiteko norabidea hartu du.\n"Ezagutzaren gorakadarekin erabilera handitzeko baldintzak areagotzen dira"\nAzken urteetan euskararen ezagutzak gora egin duela aitortu du Elena Laka euskaltzaleen Topaguneako lehendakariak. Baina erabilerak gorakada bera ez izateak kezkatzen du.\n20 urte dira Topagunea euskara elkarteen federazioa sortu zenetik. Zein beharri erantzuteko?\nFederazioa egin aurretik, Euskara Elkarteak sortu ziren herrietan, duela 25-30 urte inguru, euskaltzaleak eta euskaldunak biltzeko, euskaraz bizi ahal izateko aukerak sortzeko, hizkuntza erabili ahal izateko eta espazioak irabazteko.\nHelburua zen, baita ere, euskaraz egiten dugunon komunitatea egituratzea eta indartzea, sakabanatuta nekez praktikatu ahal delako hizkuntza.\nZenbateraino bete dira orduan finkatutako helburuak?\nHelburuak bete dira, neurri batean. Garai hartan euskara elkarteak eta hauek saretu eta euren jarduna indartzeko sortu zen Euskaltzaleen Topaguneak jauzi bat ekarri zuen nahiko sakabanatuta zeuden eremu euskaldunetan, balio izan zuen komunitatea sortzeko. Sortu zen euskararen aldeko mugimendu bat alderdi politikoetatik kanpo egon nahi zuena, euskara zentroan jartzen zuen ideologia zuena. Kontua da harrezkero hizkuntzaren ezagutzak gora egin duela euskal gizartean, baina ezagutzaren gorakada horrek ez duela neurri bereko gorakada ekarri euskararen erabileran.\nZer lortu nahi da Euskaraldia ekimenarekin?\nEuskal hiztun guztiei eta euskaraz ulertzeko gai diren guztiei eguneroko bizitzan ohituraz aldatzea proposatzen diegu. Proposatzen dugu pertsona bakoitzak bere eguneroko bizitzan euskaraz jarduteko pertsonak eta espazioak aurki ditzala, eta horiekin euskaraz egiteko konpromisoa har dezala: koadrillan, lanean, dendetan, tabernetan, kirolguneetan, elkarte gastronomikoetan, whatsapp taldeetan, sare sozialetan, auzokideen batzarretan, familiako bazkarietan, pintxo-potean...\nNola animatuko zenituzke herritarrak parte hartzera?\nHizkuntza ohiturak aldatu egin daitezke, eta parte hartzen duten pertsona guztiek inguruan sare bat topatuko dute, komunitate bat, harrera egingo dieten pertsonak topatuko dituzte, euskaraz, eta barruan daukaten tresna bat, hizkuntza, erabiltzeko aukera izango dute, agian, orain arte gune egokirik ez zeukaten tokian.\nAbiatu da aurtengo Errigora\nAndoaingo eta Urnietako parte hartzaileak Behobia-Donostia lasterketan\nAzkue Fundazioaren Banden Lehia finalera iritsi da\nGipuzkoako Elektromugikortasun Zentroa 2021ean martxan izango dela iragarri du Foru Aldundiak\nA-15 errepidea itxiko da asteburuan Andoaindik Berastigarako tartean\nTokikom sariak eta jardunaldiak EITBko egoitza nagusian


Espezieen desagerpena naturala baino 100 eta 1.000 aldiz azkarrago doa | Consumer\nEspezieen desagerpena naturala baino 100 eta 1.000 aldiz azkarrago doa\nAzken zerrenda gorrian, galzorian dauden flora- eta fauna-espezieak 15.589 dira.\nEspezieak desagertzea prozesu naturala da, eboluzioa ezin da ulertu espezie batzuk agertu eta beste batzuk desagertu gabe. Izan ere, inoiz Lurrean bizi izan diren espezieen %2 eta %4 artean bakarrik uste da gaur egun bizirik dirautela. Gainerakoak desagertu egin ziren.\nUste da Lurreko ugaztun handiak desagertze-erritmo globalean gizateriak egin zezakeen lehen ekarpen esanguratsua gertatu zela, baina, orain, arazoa da erritmo hori bizkortzen ari dela. Adituen ustez, espezieen galera erreferentziazko tasa edo tasa naturala baino 100 eta 1.000 aldiz handiagoa da. Azken 500 urteetan bakarrik, giza jarduerak 844 espezie desagerrarazi ditu, kopuru hori errealitatetik urrun dagoela uste bada ere, batzuk desagertu egin dira aurkitu gabe.\nArriskuan dauden flora- eta fauna-espezieen azken zerrenda gorrian 15.589 espezie daude. Lau ugaztunetatik batek eta zortzi hegaztitik batek ere desagertzeko arrisku handia dute etorkizun hurbilean. Gauza bera gertatzen da hiru anfibio-espezietatik batekin eta ia erdia itsas dortokekin eta ur gezarekin.\nEspezieen Munduko azken Ebaluazioaren arabera, oro har, arriskuan dauden izaki bizidunak populazio-dentsitate handiko eremuetan kontzentratzen dira, bereziki Asian eta Afrikan. Beraz, gizakiak egiten dituen presioak dibertsitate biologikoaren babesarekin bateratzea da erronka nagusia.\nespezieak iraungipen peligro-eu


Inazio Mujika - Wikipedia, entziklopedia askea.\n(«Inazio Mujika Iraola» orritik birbideratua)\nInazio Mujika Iraola (Donostia, Gipuzkoa, 1963ko azaroaren 18a) euskal idazlea eta editorea da. Erein argitaletxean lan egiten du. Itzulpengintzan eta gidoigintzan ere aritu izan da.\nDonostia, 1963ko azaroaren 18a (56 urte)\nidazlea eta editorea\nEspainiako Kritika Saria euskarazko narratibari (1994) : Hautsaren kronika\nIrakasle eta filologia ikasketak egin zituen. 1993an Alberdania argitaletxea sortu zuen, Jorge Giménez Bech-ekin batera. 1991-1993 bitartean, Lur argitaletxearen euskarazko hiztegi entziklopedikoaren erredakzio taldean lan egin zuen. 1994-1997 bitartean, Goenkale telesailerako elkarrizketak idazten jardun zuen. Karramarro Uhartea animaziozko film luzearen gidoilaria ere izan zen, Joxean Muñozekin elkarlanean. Filmak animaziozko film onenaren Goya Saria irabazi zuen 2002an. Bestalde, Oscar Wilderen Salome, Sylvain Saulnierren Marie ttikia eta Javier Aguirre Gandariasen Eguzkiak liburuak itzuli ditu euskarara.\nAzukrea belazeetan (1987, Erein)\nTu Quoque (1991, Arabako Foru Aldundia)\nItoak ur azalera bezala (1993, Kutxa fundazioa)\nHautsaren kronika (1994, Alberdania)\nMatriuska (1995, Erein)\nSagarrak Euzkadin (2007, Alberdania)\nGerezi denbora (1999, Alberdania)\nLinkon (1991, Erein)\nUrguleko arima herratua (1997, Donostiako Udala): Joxean Muñozekin elkarlanean\nAkeita gol (2001, Ttarttalo-Irusoin): Joxean Muñozekin elkarlanean\nBalearekin kantuan (2001, Ttarttalo-Irusoin): Joxean Muñozekin elkarlanean\nDimitri eta itsas txakurrak (2001, Ttarttalo-Irusoin): Joxean Muñozekin elkarlanean\nDimitri eta sorgina (2001, Ttarttalo-Irusoin): Joxean Muñozekin elkarlanean\nUrrezko zuhaitza (2002, Ttarttalo-Irusoin): Joxean Muñozekin elkarlanean\nPerla zuria (2002, Ttarttalo-Irusoin): Joxean Muñozekin elkarlanean\nXabier Lete (auto)biografia bat (2011, Alberdania) liburu honekin, "Euskadi Saria" eskuratu zuen.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-04-09 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\n«Inazio Mujika Iraola», Literaturaren Zubitegia.\nAzken aldaketa 23 otsaila 2019(e)an, 07:52(e)tan\nOrriaren azken aldaketa: 23 otsaila 2019, 07:52.


Metodologiari buruzko doako mintegia emango da Oñatin - Oñati - Goiena.eus\nMetodologiari buruzko doako mintegia emango da Oñatin\nItziar Larrañaga 2017-10-27 12:25\nAngela Melville irakaslea.\nOñatiko Lege-Soziologiako Nazioarteko Erakundeak herritar guztiontzako ateak irekiko ditu azaroaren 2an, bi ordutako mintegi praktiko bat eskaintzeko. Ikastaroaren helburua da elkarrizketak egiten ikasteko gako batzuk ematea, gizarte-zientzietako edo humanitateetako ikerketen testuinguruan. Parte hartzeko aurrez izena eman behar da LSNEn.\n10:00etatik 12:00etara egingo da mintegia LSNEn datorren eguenean. Hizlaria Angela Melville irakaslea izango da, Flinders University, Australiatik etorria.\nMintegia bereziki zuzendua dago Gizarte Zientzietako eta Humanitateetako ikasle, aditu edo interesatuei, zeintzuek elkarrizketak egin beharra duten beraien ikerketa-lanetarako, graduondoko lanetarako, master tesietarako edo doktore tesietarako, besteak beste. Melville irakasleak elkarrizketa mota desberdinen ezaugarriak azalduko ditu, eta baita mota bakoitza nola eta noiz erabiltzea komeni den.\nIngelesez emango da, baina antolatzaileek interesa duen edonor animatu nahi dute, ingeles-maila kontuan izan gabe, izan ere, mintegia oso praktikoa izango da eta ariketak binaka egingo dira, parte-hartzaileek nahi duten hizkuntzan.\nIzena emateko: susana@iisj.es // 943 71 88 85.


Hasiera / Berriak / BERKOA S. COOP. SOZIETATEAK BAT EGIN DU 4.0 INDUSTRIAREKIN\nBERKOA S. COOP. SOZIETATEAK BAT EGIN DU 4.0 INDUSTRIAREKIN\nIndustriarekin, “SENSOMAQ” proiektuari esker. Proiektuaren bidez, marruskadura birakariaren bidezko soldadura-prozesua sentsore aurreratuez hornituko du, prozesua kontrolatzeko sistema adimenduna eta kalitatea denbora errealean kontrolatzeko sistema ezartzeko. Ekimen horretarako, Gipuzkoako Foru Aldundiaren babesa jaso du Berkoak, “Gipuzkoa Industria 4.0” programaren bidez.\nIK4-Lortek teknologia-zentroa kontratatu du Berkoak, proiektua gauzatzeko. Zentro horretan, soldadura-parametroak eskuratu, monitorizatu eta kontrolatzeko gai izango den kontagailua garatuko da, 4.0 Industriaren berezko tresnak erabiliz.\nBerkoatik adierazi dutenez, datuak eskuratu, biltegiratu eta sinkronizatzea eta datuen azterketa aurreratua dira proiektuaren alderdi berritzaileetako batzuk. Izan ere, Machine Learning tekniken, eta baita Deep Learning tekniken bidez ere, prozesuari buruzko jakintza-base bat sortzea dago aurreikusita, denbora errealeko erabakiak hartzen laguntzeko.\nMarruskadura bidezko soldaduraren parametro kritikoen denbora errealeko kontrola eta monitorizazioa ere nabarmentzen da. Hutsegiteak eta anomaliak denbora errealean antzematean oinarritzen da, eta, horretarako, sortutako jakintza-basea, eskuratutako informazioa makinaren egungo bistaratze-sisteman integratzea eta kalitate-kontrola erabiltzen dira.\nProzesuaren kontrol-sistema berria garatuta, marruskadura bidezko soldadura-makina teknologikoki aurreratuen salmenta handitzea espero du kooperatibak, eta, horrela, handitu egingo ditu 2016an lortutako 2,05 milioi euroko salmentak.


Klima – sekuoiak\nKöppen klima sailkapenaren sistemaren arabera, Sequoia Parke Nazionalak hiru klima mota bereizten ditu: maila gorenetatik gorakoetara; Tundra , Mediterraneoko klima eta klima kontinentala. Akuikulturako Estatu Batuetako Departamentuaren arabera, Giant Forest Visitor Center (6.444 oin) zentrala 12,0 ° F (11.1 ° c) urteko tenperatura minimoa du.\nTundra klima polar azpimota bat da, normalean prezipitazio eta tenperatura gutxi izaten dituena 10 gradu Celsius eta 0 gradu Celsius baino gutxiago neguan. Beste klima polar mota bat, izoztua, baino muturrekoagoa da, tundran landaretza urria baita, baina badago.\nTundra klimak Köppen et sailkapen klimatikora egokitzen dira, eta horrek esan nahi du tokiko klima batek gutxienez hilabete batez besteko tenperatura elurra urtzeko bezain altua duela (0 ° C), baina hilabete bakar batek ere ez duela batez besteko tenperatura 10 ° C-tik gorakoa.\nKlima mediterraneoa klima epelaren azpimota bat da, subtropikal hezea eta ozeanikoa bezalako beste batzuekin batera. Negu epel eta euritsuak eta uda lehor eta beroak edo epelak ditu ezaugarri, udazken eta udaberri aldakorrekin, bai tenperaturari bai prezipitazioei dagokienez. Izena Mediterraneo itsasotik jasotzen du, klima hau ohikoa den eta hedadura geografiko handiagoa hartzen duen eremua, baina planetako beste toki batzuetan ere agertzen da, tenperaturen banaketari dagokionez aldaketak izan arren.\nEuriteak ez dira oso ugariak izaten, nahiz eta leku batzuetan 1.000 mm baino gehiago izaten diren, baina ezaugarri nagusia da ez direla udan gertatzen, eta, beraz, euren banaketa tropikal arteko eremuko klimaren alderantzizkoa da, estres hidriko handia eragiten duena.\nTenperaturak, batez beste, 20 ° C-tik gora mantentzen dira hilabete guztietan, baina urte-sasoiko aldakuntzak dituzte, 18 ° C-tik beherako hilabete hotzak daude eta mediterraneo tipikoan baino epelagoak diren beste hilabete batzuk 22 ° C-tik gorakoak dira.\nKlima mediterraneoa, geografikoki, masa kontinentalen mendebaldeko kostaldean dago, klima ozeanikoen artean, poloetarantz, eta basamortua, Ekuadorrera, bien konbinazio bat delarik: neguan, osagai ozeanikoa da nagusi, eta, udan, basamortua. Zenbat eta gehiago poloekiko, klima leunagoa eta euritsuagoa da; beraz, eragin ozeanikoa duen mediterraneoaz ari gara, eta zenbat eta gehiago Ekuadorrekoez, orduan eta lehorragoa; beraz, mediterraneo lehorraz ari gara.\nKlima kontinentalak klima mota bat dira, non negu eta uda arteko tenperatura aldeak handiak diren. Klima hotza, elurra edo mikrotermikoa ere deitzen da, neguak izoztuak direlako. Egun eta gauekin gertatzen den bezala, udak beroak edo freskoak dira, eta neguak oso hotzak, beti izoztuak gertatzen baitira, 4 eta tenperaturak 0 ° C-tik behera jaisten diren bitartean, prezipitazioak urriak dira klima mota honetan. Ezaugarri horiek kontinenteen barnealdean egoteagatik eta mendikateek isolatutako eskualdeak izateagatik gertatzen dira, eragin ozeanikoa eragozten dutenak.\nKlima kontinentala, gaur egun, hilabeterik beroenean 10 ° C-tik gorako eta hilabeterik hotzenean 0 ° C-tik beherako batez besteko tenperatura duten klimak dira. Haizeek, klima mota honen eragin handia dute, euren eragina, kostalderaino eramaten baitute.\nKlima kontinentalaren aldaera batzuetan itsasorik ez egotea, bere ezaugarriak aldatu eta muturrekoak diren faktore bat da; hala, Brasil, Paraguai eta Afrika erdialdeko barne ekuatoreetan, ezaugarri tropikalak dituen klima kontinentalaz hitz egin daiteke, eta Argentinako iparraldea, ezaugarri subtropikalak dituena, baina hauek, boreoko klima kontinentaletik bereizten dira, eguneko zabaltasun termiko handiagoak dituztelako, tropikal edo subtropikal izateari utzi gabe. Sahara bezalako basamortu zabaletan, “Eragin kontinentala duen klima” ere dei daiteke, itsasoak ez baitu klima estaltzen. Hala ere, hertsiki hitz eginez, “Klima kontinentala” planetaren latitude ertaineko eremua da, eremu tropikalaren eta gune polarraren artean dagoena, honen ezaugarriak, kostalde batzuetan eta kontinenteen barnealdean ematen direlarik.


Goiz batzuk zailak egiten zaizkigu… –\nOhetik altxatu eta irratian berri saila entzuteari ekiten diogu gehienetan goizean. Batzuetan loaren baporeak oraindik ez arras haizatuak, berriak belarri gor batekin entzun eta aurrera egiten diogu egunari, gutxi gora behera Kazakhstanen gerlaren bat dagoela entzunik, Johnsonek beste txotxolokeria bat erran duela aditurik, eta tartean Macronekin kalapitetan aritu direla ulerturik, zoritxarrez Athletic-ek azken partidua galdu duela oharturik, edo gure Covid maitea gora eta behera dabilela ikusirik.\nBaina, badira goiz batzuk, nun buruari astintze on bat ematen dioten berriek, eta entzutearekin soilik asaldatze bideari ekiten diogun. Barne tripak korapilo ezinegon batean sartzen ahal zaizkigu honako berri hau entzuten dugularik: Estatu frantsesean bost pertsonak biztanleriaren aberastasunen %40 metatzen dituzte. Astintzea oraindik azkarragoa izan daiteke, bost horietariko lauk luxuzko markak dituztela saltzen ulertzen dugularik, hots poltsikoetan miliarka euro metatzen dituzten horien aberastasunak, beste milioika euro metatzen dituztenen aberastasunei esker lortzen dituztela. Eta horrekin gogoetatzen dugu, egunerokoan herritar gehiengo batek bizitokia, argi indarra edo jana bezalako biziraupenerako oinarrizkoak direnak mantentzeko zailtasunak dituelarik, parean, dirudun talde gero eta aberatsago bat dabil luxuzko azkeneko zakua edo beste erosi nahian zoingehiagoka joko amaigabe batean murgildurik.\nErrealitate hau ez da berria, baina, horrek ez du onargarriagoa egiten. Lotsagarria ere bada, luxuzko objektu horiek saltzen dituenak bizi publikoan bere iritzia ematea ausartzen dela ikusten dugularik, besteak beste funtzionario lana gutxiesteko.\nErrealitate horiek gure mundua zertan dagoen, eta zeri ematen dion balioaren lekukoak dira.\nHalere, gai honi lotu izanaren arrazoia ez da bakarrik horretan kokatzen. Aipatutako albistegi berdinean, Bretainan Jean-Luc Mélenchonek egindako mitinaren berri ematen zen. Eszenatoki goren batean kokatua zen gizona. Pantailez inguratua, usaimena, entzumena, eta ezustea nahasten zituen ikusgarri nazkagarri bati ekin dio bere frantses presidentzialetarako hautagaitza abiatzeko. Horrekin, bere burua jainkoaren parekoa duenaren itxura eman digu. Aberatsenak gero eta aberatsagoak diren unean, herritar xumeak gero eta pobreagoak izatearen errealitatean murgiltzen ari dira, eta egoera gordin horren erdian, horrelako ikusgarri bat ikustea nahiko negargarria egiten zaigu.\nFrantses hauteskunde presidentzialen urtea izango da 2022a.\nAberats goren horietan kokatzen diren frantses eskuin muturreko hautagaiek bereganatua dute herritar xumeen hitza. Eskuina inoiz baino batuagoa ageri zaigu, eta ezkerra, inoiz baino zatituagoa. Eta erdi horretan krisiak dira nagusi, krisi soziala, baita inguramenekoa, gizartearena edota humanitarioa ere. Argi izpi bat beharbada atera daiteke abiatu berri diren frantses primario herrikoietatik. Baina, Melanchon bezalako batek bere buruari jainko izendapena eman diola ikusirik, pentsa daiteke zaila eginen zaiola entzutea: “Iep mutil, jautsi zaitez zure tronutik, bada zu baino hobeagorik!”.\nHeldu zaigunari so egoten girelarik kezkatzerik badagoela pentsa daiteke. Kezkatzerik badago ere, ez baitu ematen alderdikeria edo botere gosekerien artean frantses ezkerra bide berririk irekitzeko gai denik. Baina, hori tamalez, urteak daramagu pairatzen. Nork daki, Txiletik beharbada datorkigu argi izpi berria. Bertan gertatzen denari tente jartzea izanen da egokiena 2022 urte hasiera honetan.\nHan artean, ez dugu hetsiko, tokiko ekimenek baitute hauteskundeak bezain bat garrantzi. Beraz, lotu gaitezen lanari, gogotsu eta eraiki nahi dugun herriaren bideari ekin diezaiogun. Urte Berri on aldarrikatzaile eta ekintzaile oparo bat opa dizuet guztioi!\nGoiz batzuk zailak egiten zaizkigu… Goiz batzuk zailak egiten zaizkigu…\nZer duzu buruan “Goiz batzuk zailak egiten zaizkigu…”-ri buruz\njosu naberan 2022-02-14 10:48\nene zorionak hire artikulu bikainagatik.\nHain bat datu interesgarri eman eta gogoeta ezin interesgarriak apuntatu dizkinat.\nBaina gero, neure buruari galdetu: zerk balio duk APUNTATZEA, inork DISPARATZEN ez badu?\nEta ez gaitun egongo “ezkerrarrak” eginen duelakoan, ez dun?\nOrduan, hik dioen moduan, norberak ahal duena… eta ADI herri indigenoen bizkundeari! Elite elitistaren 2030-Agendari aurre egin diezaiokeen gotor-babesgune nagusia edo BAKARRA, nik uste. Memoria historikoa galdu ez duten bakarrak direlako.\nEuskaldunok? Emakume ahaldun iraultzaileok?\nEa egia den eta euren memoria historikoa berreskuratzen dten, baina horiek ere Herri Indigenoen arrimura.


Euskarriari zukua ateratzeaz - etzi.pm\nHasiera/Jendartea, Portada/Euskarriari zukua ateratzeaz\nEuskarriari zukua ateratzeaz\nUrte mordoa pasatu da honez gero Internet 2.0 deituriko istorio hau hasi zenetik eta sarea funtzio, molde, autoretza edo helburu ezberdinak dituzten gune ugariz beteta dago. Urte guzti hauetan aditu izan dut informazioa hartzaileengana heltzeko bide eta molde berriak zabalduko zituela, baina azken hau behar bezala erabiltzen ez dakigulakoan nago.\nAzken 5 urteetan gainera, telefono eramangarrien (eramaten ditugun trepetan horien) garapenarekin, telefono izatetik smartphone edo ordenagailu eramangarria izatera pasatu dira. Argazkiak atera, editatu, bideoak muntatu, audioak erregistratu eta patrika daramagun atxamartaren bidez sarera igotzeko aukerak izugarri erraztu dira. Baina oraindik testu idatzia jarraitzen du izaten hedabideek sarean erabiltzen duten erraminta nagusia.\nSare sozialetara selfiak edo bideo txoroak igotzen ditugu, baina gune serioetan idatzitako hitzak jarraitzen du izaten guztiaren ardatz.\nHedabide tradizionalek sarera salto egin eta bertan daukaten bertsioak, fisikoan argitaratzen duten horren kopia izaten jarraitzen du sarriegi. Kasurik hoberenetan, bideoren bat txertatzen da, edo argazki galeria bat, baina idatzizko testut baten bueltan antolatzen dira sarrerak. Gutxitan ikusi izan ditut bideoan grabaturiko elkarrizketak, ez badira telebistaren baten webgunean..\nEtzi.pm-rako ere, ekarpenak nolakoa izan behar zuen galdetu nuenean, erantzuna argia izan zen: gai aldetik zeuden aukerak zehaztu eta “gutxienez 1.500 karaktere izan behar dira (hasi orduko bukatu alegia)” etorri zitzaidan bueltan. Ez zegoen idatzita, baina orain arte argitaratutakoak ikusita, 1.500 karaktere horien hasieran irudiren bat jarri beharko dudala iruditzen zait, bestela sarrerakoa ez baita elegante geratzen.\nBarneratuta dugu sareko guneek nolakoak behar duten izan; non joan behar duen argazkiak, non bideoak, zertarako behar duen audioak.\nZergatik ezin du etzi.pm-rako egindako sarrera batek 1.500 karaktere izan beharrean minutu eta erdiko audio pieza bat izan? Zergatik ezin du 2 minutuko bideo bat hartu, edo 5 argazkik osaturiko lan bat, edo baliabideok nahastuta, 2-3 minututan ikusi/entzun/barneratu daitekeen ekarpen bat.\nIdaztea eskolan ikasitako zerbait da, baina jendaurrean hitz egiten ez dugunez ikasten, erritmoa edo estiloa ezartzea zailagoa dela iruditzen zaigu. Geure burua bideo baten azaltzean edo norberaren ahotsa entzutearekin asko ez gara eroso sentitzen eta gainera edozein edizio edo zuzenketa egitea askoz errazago izaten da idatzizko lan batean.\nHartzaileak idatzizko testu bat diagonalean irakurri dezake, zertaz doan dakiteko; hitz bat topatzeko, irakurketa azkarra egiteko aukera ematen dio, edo sakonki ere irakurri daiteke. Arreta gehiago eskatzen du irakurtzeak entzuteak baino. Entzun, beste edozein jardueran gabiltzan bitartean egin daiteke, hainbat etxetan irratiarekin gertatu ohi den bezala, baina testu luzeak erraz jaso ditzakegu. Ikus-entzunezkoak aldiz, beste modu batean murgiltzen gaitu, imajinazioari tarte gutxiago utzi eta sentsazioak gehiago bideratuz…\nKomunikatzeko modu bakoitzak bere ezaugarriak dauzka eta horietaz baliatu beharko ginateke, landu nahi dugun pieza horrek bere helburua ahalik eta hobekien bete dezan. Badugu garaia sareak baliabide ezberdinak eskaintzen dituela sinesteko eta baliabide horiek erabiltzen hasteko.\nNor izango da sarrera errezitatua egitera animatuko den lehena?\nIrudia: Exprai exprai.com\nI. FOSS Drama: Elementary OS eta Bolizko Dorrea\nInformazio faroa 2015-02-20\nEtiketak:2.0 Ikus-entzunezkoak Smarphone Teknologia berriak\n2015-02-19 at 11:45 am\n[IRUDI GABE] Euskarriari zukua ateratzeaz @GariGaraialde http://t.co/G2vuNOK6Iw\n2015-02-19 at 11:46 am\nRT @etzipm: [IRUDI GABE] Euskarriari zukua ateratzeaz @GariGaraialde http://t.co/G2vuNOK6Iw\n2015-02-19 at 11:52 am\n2015-02-19 at 11:53 am\n2015-02-19 at 11:56 am\nNagore Vega says:\nNagore Vega liked this on Facebook.\n2015-02-19 at 11:58 am\n2015-02-19 at 12:13 pm\n@etzipm Azkenean IRUDI GABE? @GariGaraialde-rena editatu aurretik irakurtzeko pribilegioa izan dut eta aski irudi txukuna utzi dut ba :___)\n2015-02-19 at 12:18 pm\n@aiertgoenaga @etzipm @GariGaraialde Laster bere aurpegiarekin, baina irudirik ez du behar, @Exprai-ren marrazki bat akaso 😉\n2015-02-19 at 12:25 pm\n@teketen @etzipm bai, bai, @Exprai-ren marrazki bat, @zaldieroa-ren tira bat edo @GariGaraialde beraren argazki artistiko bat 😉\n2015-02-19 at 2:50 pm\n@aiertgoenaga @teketen @etzipm @Exprai @zaldieroa bada garaia argazkiak apaingarri huts izateari utzi diezaion…\n2015-02-19 at 4:51 pm\nGaur estreno eguna dut, fronte berri bat zabaldu dut http://t.co/qkZXIAlT3r … ez ote dudan gehiegi hitz egiten, argazkigile izateko…\n2015-02-19 at 4:58 pm\nRT @GariGaraialde: Gaur estreno eguna dut, fronte berri bat zabaldu dut http://t.co/qkZXIAlT3r … ez ote dudan gehiegi hitz egiten, argazk…\n2015-02-19 at 5:08 pm\n2015-02-19 at 5:09 pm\nOrain @garigaraialde eskafandra gabe XD http://t.co/Vyxr6iamYQ\n2015-02-19 at 5:12 pm\nRT @teketen: Orain @garigaraialde eskafandra gabe XD http://t.co/Vyxr6iamYQ\n2015-02-19 at 7:39 pm\n2015-02-20 at 7:11 am\n.@garigaraialde ren ekarpena txalotuz http://t.co/OmzWPOV1u4 aldi berean diot testua dela gakoa Interneten. Eta hala bedi.\n2015-02-20 at 8:30 am\n.@GariGaraialde “Idaztea eskolan ikasitako zerbait da, baina jendaurrean hitz egiten ez dugu ikasten” http://t.co/2GUamMd4lm\n2015-02-20 at 6:08 pm\nRT @luistxo: .@garigaraialde ren ekarpena txalotuz http://t.co/OmzWPOV1u4 aldi berean diot testua dela gakoa Interneten. Eta hala bedi.


Magnus I.a Norvegiakoa - Wikipedia, entziklopedia askea.\nMagnus I.a Norvegiakoa, den Gode edo Ona deitua (Novgorod 1024 - 1047ko urriaren 25a), Norvegiako errege bikingoa 1035etik 1047 arte eta Danimarkako 1042tik 1047 arte izan zen. Olaf II.a Norvegiakoa Santuaren eta Alvhild izeneko ohaide baten semea zen.\n1042ko ekainaren 8a - 1047ko urriaren 25a\n← Kanuto Hardeknut - Svend II.a Danimarkakoa →\n← Knut II.a Danimarkakoa - Harald III.a Norvegiakoa →\nSjælland, 1047ko urriaren 25a (22/23 urte)\nRagnhild Magnusdatter (en)\nErrusian jaio eta hazia, bere laguntzarekin Norvegia birkonkistatu zuen, daniar ordezkaria zen Svend Knutsson kanporatzea lortuz, pixka bat lehentxeago hildako Kanuto II.a Handiaren semea zena.\nDaniar errege berria zen Kanuto Hardeknutekin aliantza bat hitzartu zuen, Magnus bere oinordeko bezala izendatu zuena. Aldi berean, norvegiar erregeak, bere anaiorde Harald I.a Herefooten aurka lagundu zuen, Ingalaterran errege zena.\nBere aliatua hil ondoren, Magnus Danimarkako errege aukeratua izan zen, bendo eta eslaviarren aurka defendatu zuen lurraldea.\nSeme-alabarik gabe hil ondoren, Danimarka, Svend II.a Danimarkakoari utzi zion, Kanuto Handiaren iloba zena, eta, Norvegia, bere osabaorde Harald III.a Norvegiakoari.\nKanuto Handia Norvegiako erregea\nKanuto Hardeknut Danimarkako erregea\nSvend II.a Danimarkakoa\nWikimedia Commonsen badira fitxategi gehiago, gai hau dutenak: Magnus I.a Norvegiakoa\nMultimedia: Magnus I of Norway\nAzken aldaketa 27 otsaila 2019(e)an, 14:56(e)tan\nOrriaren azken aldaketa: 27 otsaila 2019, 14:56.